hotchpotch/miracl-hf-unified huggingface dataset:
จังหวัดคังว็อน (ประเทศเกาหลีใต้)
คังว็อน เป็นจังหวัดในเกาหลีใต้ โดยมีเมืองเอกอยู่ที่ชุนช็อน ก่อนหน้าที่จะมีการแบ่งเกาหลีในปี พ.ศ. 2488 จังหวัดคังว็อนในประเทศเกาหลีใต้และจังหวัดคังว็อนในประเทศเกาหลีเหนือเคยเป็นจังหวัดเดียวกันมาก่อน
จังหวัดคังว็อน เคยเป็นหนึ่งในแปดจังหวัดในสมัยราชวงศ์โชซ็อน โดยจังหวัดนี้ได้ถูกตั้งขึ้นเมื่อ พ.ศ. 1938 โดยชื่อของจังหวัดคังว็อนนั้นได้มาจากชื่อของเมืองหลักคือ คังนึง (강릉; 江陵) และชื่อเมืองเอกในสมัยนั้นคือ ว็อนจู (원주; 原州)
ในปี พ.ศ. 2438 จังหวัดคังว็อนได้ถูกแทนที่โดยเขตชุนช็อน ("ชุนช็อน-บู;" 춘천부; 春川府)ในทางด้านตะวันตกและเขตคังนึง ("คังนึง-บู;" 강릉부; 江陵府) ในทางตะวันออก (ส่วนว็อนจูนั้นได้กลายเป็นส่วนหนึ่งของเขตชุงจู)
ในปี พ.ศ. 2439 เกาหลีได้กลับมาแบ่งเขตการปกครองออกเป็นจังหวัดอีกครั้ง โดยได้แบ่งออกเป็น 13 จังหวัด และสองเขตก็ได้ยุบรวมเป็นจังหวัดคังว็อนอีกครั้ง ถึงแม้ว่าว็อนจูจะได้กลับเข้ามาอยู่ในเขตจังหวัดคังว็อน แต่ก็ไม่ได้เป็นเมืองเอกของจังหวัดคังว็อนอีกต่อไป โดยได้ย้ายเมืองเอกไปยังชุนช็อน ซึ่งก็เป็นเมืองเอกของจังหวัดมาจนถึงปัจจุบัน
ในปี พ.ศ. 2488 จังหวัดคังว็อน (พร้อมด้วยเกาหลีทั้งคาบสมุทร) ได้ถูกแบ่งโดยเส้นขนานที่ 38 เหนือ โดยทางสหรัฐอเมริกาเข้ายึดครองฝั่งทางใต้และสหภาพโซเวียตยึดครองฝั่งทางเหนือ โดยมีเมืองว็อนซัน เป็นเมืองเอกของจังหวัดคังว็อนในฝั่งเกาหลีเหนือ ตั้งแต่ปี 2489 ต่อมาในปี 2491 ครึ่งหนึ่งของจังหวัดคังว็อนฝั่งทางใต้ก็ได้เป็นส่วนหนึ่งของสาธารณรัฐเกาหลี ผลมาจากข้อตกลงหยุดยิงในสงครามเกาหลี ในปี พ.ศ. 2496 เขตแดนระหว่างเกาหลีเหนือกับเกาหลีใต้บางส่วนของจังหวัดได้เคลื่อนไปยังทางเหนือเพื่อเป็นเส้นแบ่งเขตทางทหาร โดยเขตแดนของจังหวัดก็ยังคงเป็นแบบนี้เรื่อยมาตั้งแต่ปี พ.ศ. 2496
จังหวัดคังว็อนมีพื้นที่ทางทิศตะวันตกติดกับจังหวัดคย็องกี ทางใต้ติดกับจังหวัดชุงชองเหนือ ทางทิศตะวันออกติดกับทะเลญี่ปุ่น (ทะเลตะวันออก) ทางทิศเหนือติดกับจังหวัดคังว็อน ประเทศเกาหลีเหนือ ภูมิประเทศของจังหวัดส่วนใหญ่อยู่เทือกเขาแทแบ็ก ("แทแบ็กซันแม็ก") โดยทอดยาวจนเกือบถึงทะเล ซึ่งเป็นผลทำให้ชายฝั่งมีความลาดชัน
จังหวัดคังว็อนมีพื้นที่ 16,874 ตร.กม. (6,522.81 ตร.ไมล์) โดยมีพื้นที่สี่ในห้าเป็นป่าไม้ โดยมีพืชเขตอัลไพน์และเห็ดที่สามารถรับประทานได้ซึ่งสามารถเก็บเกี่ยวได้จากป่า จังหวัดนี้มีชื่อเสียงเรื่องผลิตผลทางการเกษตรโดยเฉพาะอย่างยิ่งมันฝรั่งและปลา (ปลาหมึกและปลาพอลล็อก) และจังหวัดนี้ยังมีแร่ธาตุเช่น เหล็ก ถ่านหิน ฟลูออไรต์ หินปูน และทังสเตน และที่คังว็อนก็ยังเป็นที่ตั้งของโรงงานพลังงานไฟฟ้าอีกด้วย
เมืองเอกของจังหวัดคังว็อนคือ เมืองชุนช็อน เมืองหลักของจังหวัดนี้เช่น คังนึง ซกโช ทงแฮและว็อนจู ส่วนอุทยานแห่งชาติซอรักซัน (ความสูง 1,708 เมตร) และอุทยานแห่งชาติโอแดซัน (1,563 เมตร) มีลานสำหรับเล่นสกี ทำให้ดึงดูดนักท่องเที่ยวได้เป็นจำนวนมาก โดยอุทยานแห่งชาติทั้งสองเป็นส่วนหนึ่งของเทอกเขาแทแบก และถ้ำฮวันซ็อลกุล เป็นถ้ำหินปูนที่ใหญ่ที่สุดในประเทศเกาหลีใต้ โดยมีนักท่องเที่ยวนับล้านคนต่อปีมาเยือนถ้ำแห่งนี้
จังหวัดคังว็อนและจังหวัดคังว็อนที่อยู่ในเกาหลีเหนือ ต่างก็อยู่ในภูมิภาคควันดง เหมือนกัน ภูมิภาคตะวันตกของเทือกเขาแทแบ็กเรียกว่าภูมิภาคย็องซอ ส่วนภูมิภาคภาคตะวันออกของเทือกเขาเรียกว่าภูมิภาคย็องดง คำว่าย็องดงมักใช้บ่อย ๆ เพื่อใช้เรียกขนส่งมวลชนที่มาจากโซล เมืองหลวงของประเทศ ดังนั้นถ้าโดยสารรถโดยสารหรือรถไฟมาจะใช้ทาง "เส้นทางย็องดง" ส่วนถ้าขับรถยนต์ส่วนตัวมาผ่านคังนึงจะผ่านทางด่วนสายย็องดง
ปลาสีเสียด
ปลาสีเสียด (; ) เป็นปลาทะเลกระดูกแข็งชนิดหนึ่งในวงศ์ปลาหางแข็ง (Carangidae)
ปลาสีเสียดมีลำตัวแบนข้างมาก รูปร่างยาวเรียวกว่าปลาสละและปลาเฉลียบ แต่พอ ๆ กับปลาขานกยางซึ่งทั้งหมดอยู่ในสกุลเดียวกัน หัวโต หน้าแหลม นัยน์ตาโต อยู่ใกล้ปลายจะงอยปาก ปากกว้างและเฉียงขึ้นเล็กน้อย มุมปากยื่นเลยตา เกล็ดมีรูปร่างเหมือนเข็มและฝังจมอยู่ในเนื้อ ครีบหลังแยกเป็นสองอัน อันที่เป็นก้านเดียว เป็นหนามเล็ก ๆ สั้น ๆ อันหลังมีขนาดเล็กรูปสามเหลี่ยม ถัดไปทางหางเป็นครีบฝอย ครีบก้นมีก้านแข็งแหลม 2 อันแยกออกจากตัวครีบ ครีบอ่อนซึ่งมีขนาดเล็กอยู่ตรงข้ามครีบหลังและมีครีบฝอยเรียงเป็นแถวไปจรดโคนหางครีบท้องอยู่ใต้ครีบอก หางเป็นแฉกเว้าลึก สีด้านหลังเป็นสีเขียวเข้มหรือน้ำเงินปน ข้างตัวและท้องสีเหลืองมีจุดกลมสีดำ 2 แถว (อยู่ด้านบนและด้านล่างของเส้นข้างตัว) ด้านข้างตัวแถบบนมีขนาดใหญ่กว่าแถวล่าง ปลายครีบหลังอันที่สองมีแถบดำ
ปลาสีเสียดมีความยาวประมาณ 20-50 เซนติเมตร แต่พบได้ยาวถึง 110 เซนติเมตร และมีน้ำหนักถึง 11 กิโลกรัม
ปลาสีเสียดเป็นปลาที่รวมตัวกันเป็นฝูง ออกหากินบริเวณไหล่ทวีปบริเวณชายฝั่งทะเลหรือผิวน้ำ พบกระจายพันธุ์ตั้งแต่ทะเลแดง, แอฟริกาตะวันออก, ฮาวาย, หมู่เกาะมาร์เคซัส, ตอนใต้ของทะเลญี่ปุ่น, นิวซีแลนด์
ปลาสีเสียดเป็นปลาเศรษฐกิจที่สำคัญชนิดหนึ่ง เนื้อมีรสชาติดี
โตโยต้า ลีกคัพ รอบชิงชนะเลิศ 2554
ฟุตบอล "โตโยต้า ลีกคัพ รอบชิงชนะเลิศ 2554" เป็นปีที่ 2 ติดต่อกัน การท่าเรือไทย และ บุรีรัมย์ พีอีเอ ที่โคจรมาพบกันในรอบชิงชนะเลิศ
กิ่งจังหวัดโทกาจิ
กิ่งจังหวัดโทกาจิ () เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติความเป็นมาของกิ่งจังหวัดโทกาจิเรียงตามปี ค.ศ.
โตโยต้า ลีกคัพ รอบคัดเลือก 2554
ฟุตบอล "โตโยต้า ลีกคัพ 2554" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย โดยรอบคัดเลือกเปิดรับสมัครสโมสร จาก ลีกภูมิภาค ดิวิชั่น 2 ซึ่งจัดการแข่งขันแบ่งตามภูมิภาค โดยที่ ธัญบุรี อาร์เอ ยูไนเต็ด, ตาก และ มหาสารคาม ยูไนเต็ด เป็นสโมสรที่จับสลากได้เข้ารอบแรก(64 ทีม)
ทำการจับสลากวันที่ 12 พฤษภาคม
สโมสรที่จับสลากได้เข้ารอบ 64 ทีม
สโมสรที่จับสลากได้เข้ารอบ 64 ทีม
สโมสรที่จับสลากได้เข้ารอบ 64 ทีม
โรงเรียนศิลปะมัธยมปลายช็อนจู
โรงเรียนศิลปะมัธยมปลายช็อนจู (; ) เป็นโรงเรียนมัธยมปลายเอกชน ตั้งอยู่ที่ เขตวันจู จังหวัดจอลลาเหนือ โดยได้รับการรับรองสถาบันในวันที่ 10 ตุลาคม ค.ศ. 1994 และในวันที่ 6 มีนาคม ค.ศ. 1995 ได้มีการจัดให้มีหลักสูตรการดนตรี, การขับร้อง, ภาพยนตร์และการละคร โดยได้ทำการจัดการเรียนการสอนใน 15 ห้องเรียน คำขวัญของโรงเรียน คือ ความปรองดอง, ความคิดสร้างสรรค์ และการบริการ ต้นไม้ประจำโรงเรียนคือ ไพน์แดงเกาหลี และมีดอกอาซาเลีย ("Rhododendron mucronulatum") เป็นดอกไม้ประจำโรงเรียน และสถาบันแห่งนี้ยังได้รับรางวัลด้านความคิดสร้างสรรค์สาขาศิลปะจากผลงานของครูผู้สอนและนักเรียน โดยได้รับการยอมรับในระดับประเทศของสาขาดังกล่าว รวมถึงเป็นที่รู้จักในฐานะของโรงเรียนที่มีนักร้องที่มีชื่อเสียงสำเร็จการศึกษาจากที่แห่งนี้
โรงเรียนนานาชาติเคนต์เกาหลี
โรงเรียนนานาชาติเคนต์เกาหลี (; ) ก่อตั้งขึ้นใน ค.ศ. 1999 โดยมีวัตถุประสงค์ให้แก่นักศึกษาต่างชาติในโซล ประเทศเกาหลีใต้ กับตัวแทนของนักเรียนกว่า 30 ประเทศ ซึ่งส่วนใหญ่เป็นนักเรียนที่มาจากประเทศสหรัฐอเมริกา โดยมีนักเรียนที่ลงทะเบียนเรียนราวสามร้อยคน ตั้งแต่ระดับอนุบาล จนถึงระดับไฮสคูล
โรงเรียนแห่งนี้ได้รับการแต่งตั้งโดยรัฐมนตรีว่าการกระทรวงศึกษาธิการ แห่งสาธารณรัฐเกาหลี สมาชิกของสภาภูมิภาคเอเชียตะวันออกแห่งโรงเรียนโพ้นทะเล และได้รับการรับรองโดยสมาคมโรงเรียนและวิทยาลัยตะวันตก
โรงเรียนได้เริ่มขึ้นในฐานะสถาบันโรงเรียนมัธยมเท่านั้น หากแต่ ณ วันนี้ ทางโรงเรียนได้มีชั้นเรียนตั้งแต่ระดับชั้นอนุบาลไปจนถึงเกรดสิบสอง ปัจจุบันโรงเรียนตั้งอยู่ในควังจินกู โดยมีการออกแบบที่ทันสมัยเป็นอย่างมาก
ทุกชั้นเรียนจะสอนเป็นภาษาอังกฤษเท่านั้น ซึ่งเป็นหลักสูตร ESL (ภาษาอังกฤษในฐานะภาษาที่สอง) ซึ่งมีชั้นเรียนเสริมเพื่อสนับสนุนนักเรียนที่ขาดระดับความสามารถในภาษาอังกฤษ
ทางโรงเรียนมีนักศึกษาประมาณหนึ่งร้อยคนที่ลงทะเบียนเรียนในแต่ละระดับการศึกษา จากระดับประถมศึกษา, มัธยมต้น จนถึงมัธยมปลาย
โรงเรียนนานาชาติเคนต์เกาหลี ได้เข้าร่วมแข่งขันในรายการ ดิวิชัน II ออฟเดอะโคเรียน-อเมริกันอินเตอร์สกอลาสติคแอ็คติวิตี้คอนเฟอเรนซ์ (KAIAC) ในวอลเลย์บอลชายและหญิง, บาสเกตบอลชายและหญิง รวมถึงฟุตบอลชายและหญิง และโรงเรียนนี้ยังได้ร่วมแข่งขันในกีฬาว่ายน้ำกับการแข่งขันข้ามประเทศ ซึ่งสองรายการนี้ยังไม่ได้มีการแบ่งระดับอีกด้วย ซึ่งทางโรงเรียนได้เข้าร่วมสมาคมใน ค.ศ. 2003 ทีมบาสเกตบอลชายได้ชนะการแข่งขันสมาคม KAIAC ใน ค.ศ. 2007 และ 2008 โดยในฤดูกาล 2008-2009 ทีมวาซิตี้ซอคเกอร์ชายชนะทั้งการแข่งขันของสมาคม KAIAC รวมถึงการแข่งขันแบบทัวร์นาเมนท์ ส่วนทีมวอลเลย์บอลหญิงชนะการแข่งขัน KAIAC ใน ค.ศ. 2010 และ 2011 รวมถึงชนะรายการของสมาคม KAIAC ใน ค.ศ. 2011
วิทยาลัยสตรีฮากูโฮ
วิทยาลัยสตรีฮากูโฮ (; ) เป็นอนุวิทยาลัยเอกชน ตั้งอยู่ที่เมืองโอจิ จังหวัดนาระ ประเทศญี่ปุ่น ก่อตั้งขึ้นใน ค.ศ. 1998 ซึ่งเดิมเป็นโรงเรียนที่ก่อตั้งขึ้นใน ค.ศ. 1984
โอเซจิ
โอเซจิ "(御節/ お節)" หรือ โอเซจิเรียวริ "(御節料理/ お節料理) (เรียวริ แปลว่า การทำอาหาร)" เป็นสำรับอาหารสำหรับเทศกาลปีใหม่ในญี่ปุ่น เป็นขนบประเพณีที่มีมาตั้งแต่ยุคเฮอัง "โอเซจิ" นั้นจะถูกจัดเรียงอยู่ในกล่องสี่เหลี่ยม 3-4 กล่องที่เรียกว่า "จูบาโกะ (重箱)" ซึ่งมีลักษณะคล้ายกับกล่องเบ็นโต จูบาโกะจะถูกซ้อนเก็บไว้ทั้งก่อนการใช้งานและหลังใช้งาน โอเซจินั้นมักรับประทานร่วมกับโทโซะ
ชาวญี่ปุ่นจะรับประทานโอเซจิเรียวริกันในช่วงเวลา 3 วันหลังวันขึ้นปีใหม่ (1 มกราคม) ซึ่งนิยมรับประทานโอเซจิเรียวริเป็นมื้อแรกของปีพร้อมกับครอบครัว
จากวัฒนธรรมของญี่ปุ่นที่มีมาแต่โบราณที่ว่า ในเทศกาลสำคัญจะต้องถวายอาหารแด่เทพเจ้าเพื่อเป็นการร่วมเฉลิมฉลองไปกับเทพเจ้า ในยุคเฮอังได้มีการกำหนดวันที่จะถวายอาหารไว้อยู่หนึ่งวัน แล้วเทพเจ้าก็จะประทานพรโชคลาภให้อยู่ 5 เทศกาลนั่นคือ วันที่ 7 มกราคม เทศกาลจินจิตสึ (人日), วันที่ 3 มีนาคม เทศกาลโจชิ (上巳) หรือเทศกาลดอกท้อ (แต่มักเรียกกันว่า วันเด็กหญิง), วันที่ 5 พฤษภาคม เทศกาลทังโงะ (端午) หรือวันเด็กผู้ชาย, วันที่ 7 กรกฎาคม เทศกาลทานาบาตะ (七夕) และวันที่ 9 กันยายน เป็นวันโจโย (重陽) หรือเทศกาลดอกเบญจมาศ
จุดกำเนิดของ "โอเซจิ" นั้นมาจากการที่ทั้งครอบครัวมาถวายอาหารต่อเทพเจ้าพร้อมกัน เรียกสำรับอาหารนั้นว่า "โอเซ็กกุ" (お節供) อันเป็นที่มาของคำว่า "โอเซจิ" นอกจากนี้ ยังมีคำเรียกโอเซจิเป็นอย่างอื่นด้วย คือ "เซ็กกุ" (節供), "เซจิเอะ" (節会) และ "เซ็ตสึนิจิ" (節日)
ก่อนหน้ายุคเอโดะ โอเซจิไม่ได้มีรูปร่างหน้าตาอย่างในปัจจุบัน เมื่อมีการเฉลิมฉลองกันในหมู่ชนชั้นซามูไรก็จะมีการจัดอาหารมงคลสำหรับการฉลองใส่จูบาโกะ ซึ่งเป็นครั้งแรกที่อาหารได้ถูกจัดลงไปในกล่องเช่นนี้ การที่กล่องมีหลายชั้นนั้นแสดงถึงการเฉลิมฉลองซ้ำแล้วซ้ำอีก ซึ่งในปัจจุบันก็ยังคงจัดอาหารโอเซจิใส่กล่องไม้ทาแล็กเกอร์ซ้อนกันอยู่ โดยในแต่ละชั้นก็จะบรรจุอาหารที่แตกต่างกันไปอย่างมีระเบียบ
ในปัจจุบัน วัฒนธรรมการรับประทานโอเซจินี้ก็ยังคงอยู่ แต่คนญี่ปุ่นรุ่นใหม่ส่วนมากทำโอเซจิไม่เป็น แต่ถึงกระนั้นชาวญี่ปุ่นก็ยังสืบทอดการรับประทานอาหารพิเศษในวันปีใหม่นี้อยู่ โดยการซื้อโอเซจิสำเร็จรูปจากร้านค้าหรือห้างสรรพสินค้า
อาหารในโอเซจิ แต่ละอย่างมีความหมายพิเศษของมันเพื่อการฉลองปีใหม่ ตัวอย่างบางส่วนเป็น:
แกรนต์ โฮลต์
แกรนต์ โฮลต์ () เกิดเมื่อวันที่ 12 เมษายน พ.ศ. 2524 เป็นนักฟุตบอลชาวอังกฤษ ขณะนี้ได้ลงเล่นให้กับ นอริช ซิตี ในตำแหน่ง กองหน้า และยังเป็นกัปตันทีมอีกด้วย
โตโยต้า ลีกคัพ รอบคัดเลือก 2555
ฟุตบอล "โตโยต้า ลีกคัพ 2555" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย โดยรอบคัดเลือกเปิดรับสมัครสโมสร จาก ลีกภูมิภาค ดิวิชั่น 2 ซึ่งจัดการแข่งขันแบ่งตามภูมิภาค โดยที่ ยะลา เป็นสโมสรที่จับสลากได้เข้ารอบแรก(64 ทีม)
ทำการจับสลากวันที่ 23 มีนาคม
กรุงเทพและปริมณฑล มีสโมสรเข้าร่วม 14 ทีม คัดเข้าสู่รอบแรก 6 ทีม
ภาคกลางและภาคตะวันออก มีสโมสรเข้าร่วม 18 ทีม คัดเข้าสู่รอบแรก 6 ทีม
ภาคเหนือ มีสโมสรเข้าร่วม 15 ทีม คัดเข้าสู่รอบแรก 6 ทีม
ภาคตะวันออกเฉียงเหนือ มีสโมสรเข้าร่วม 15 ทีม คัดเข้าสู่รอบแรก 6 ทีม
ภาคใต้ มีสโมสรเข้าร่วม 7 ทีม คัดเข้าสู่รอบแรก 4 ทีม( รวม ยะลา ที่จับสลากได้เข้ารอบแรก)
สโมสรที่จับสลากได้เข้ารอบ 64 ทีม
ปลาโอดำ
ปลาโอดำ หรือ ปลาโอหม้อ หรือ ปลาทูน่าน้ำลึก (;
จัดเป็นปลาโอหรือปลาทูน่าชนิดหนึ่ง เป็นปลาผิวน้ำที่ชอบอยู่รวมกันเป็นฝูงเช่นเดียวกับปลาชนิดอื่นในวงศ์นี้ทั่วไป มีลำตัวค่อนข้างกลมและยาวเพรียวแบบกระสวย ครีบหลังที่แยกออกจากกันเป็นสองอันและอยู่ห่างกันเพียงเล็กน้อยเท่าขนาดความ ยาวของตา ครีบอกหลังยาวมาก ครีบท้องตั้งอยู่ในแนวเดียวกับครีบอก ครีบก้นอยู่เยื้องครีบหลังอันที่สองเล็กน้อย ครีบหางใหญ่เว้าลึกเป็นรูปวงเดือน มีเกล็กเล็กละเอียดอยู่บริเวณแนวท้อง มีจุดสีขาวเรียงกันเป็นแถวไปตามความยาวของส่วนท้อง ครีบฝอยของครีบหลังและครีบก้นมีสีเทาแกมเหลือง
มีความยาวประมาณ 40-70 เซนติเมตร มีขนาดความยาวใหญ่สุดถึง 145 เซนติเมตร น้ำหนักกว่า 35.9 กิโลกรัม
พบกระจายพันธุ์อย่างกว้างขวางตั้งแต่ทะเลแดงและแอฟริกาตะวันออกถึงนิวกินี, ทะเลญี่ปุ่นตอนเหนือ จนถึงตอนใต้ของออสเตรเลียและนิวซีแลนด์ ในน่านน้ำไทยพบทั้งฝั่งอ่าวไทยและทะเลอันดามัน เป็นปลาที่หากินบริเวณผิวน้ำ โดยล่าปลาหรือสัตว์น้ำขนาดเล็กต่าง ๆ เป็นอาหาร
เป็นปลาเศรษฐกิจที่สำคัญชนิดหนึ่ง เนื้อสามารถทำไปปลาดิบในอาหารญี่ปุ่นได้
กิ่งจังหวัดคูชิโระ
กิ่งจังหวัดคูชิโระ () เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติความเป็นมาของกิ่งจังหวัดคูชิโระเรียงตามปี ค.ศ.
ปลาทูน่าครีบน้ำเงินเหนือ
ปลาทูน่าครีบน้ำเงินเหนือ หรือ ปลาทูน่ายักษ์ (; ; ) ปลาทะเลกระดูกแข็งขนาดใหญ่ชนิดหนึ่ง ในวงศ์ปลาอินทรี
จัดเป็นปลาโอหรือปลาทูน่าชนิดหนึ่ง พบกระจายพันธุ์ในมหาสมุทรเขตอบอุ่นระหว่างละติจูดที่ 5-50 องศาเหนือ สามารถอยู่อาศัยบริเวณผิวน้ำในระยะอุณหภูมิกว้างมากพบการแพร่กระจายบริเวณมหาสมุทรแอตแลนติกฝั่งตะวันตกและมหาสมุทรแปซิฟิกฝั่งตะวันออก มีลักษณะพิเศษที่เห็นได้เด่นชัดคือ ความกว้างที่สุดของลำตัวปลาอยู่ทางตอนต้นของครีบหลังอันที่หนึ่ง ตัวค่อนข้างอ้วนสั้น หัวโต ตาโต ครีบหลังแยกออกเป็นสองส่วนอย่างชัดเจน ที่คอดหางมีสีดำ มีขนาดความยาวที่สุดมากกว่า 300 เซนติเมตร แต่ที่พบทั่วไปมีขนาด 200 เซนติเมตร โดยตัวที่มีขนาดใหญ่ที่สุดเท่าที่บันทึกได้ คือ ยาว 458 เซนติเมตร และมีน้ำหนักถึง 684 กิโลกรัม มีอายุยืนยาวกว่า 30 ปี และเป็นสัตว์เลือดอุ่น เพราะร่างกายมีระบบปรับอุณหภูมิอย่างยอดเยี่ยม สามารถดูดซึมออกซิเจนไปใช้ได้อย่างรวดเร็ว ความเข้มข้นของฮีโมโกลบินในเม็ดเลือดแดงสูง มีกลไกการทำงานของหัวใจที่ยอดเยี่ยม จัดเป็นปลาที่มีขนาดใหญ่ที่สุดในวงศ์นี้
ปลาทูน่าครีบน้ำเงินเหนือ นั้นเป็นปลาเศรษฐกิจที่มีความสำคัญเช่นเดียวกับปลาทูน่าชนิดอื่น ๆ โดยเฉพาะในประเทศญี่ปุ่น เป็นปลาที่ชาวญี่ปุ่นทำการประมงมานานกว่า 5,000 ปี โดยชาวพื้นเมืองชาวไฮดาในแถบแปซิฟิกตะวันตกเฉียงเหนือ และมีการประมูลซื้อขายปลากันในตลาดสดยามเช้า โดยในต้นปี ค.ศ. 2011 มีการให้ราคาปลาตัวที่มีน้ำหนักมากถึง 342 กิโลกรัม ด้วยราคาเกือบ 32,500,000 เยน (ประมาณ 11,900,000 บาท) ที่ตลาดปลาสึกิจิในกรุงโตเกียว นับเป็นการทำลายสถิติเดิมที่เคยทำไว้ที่น้ำหนัก 202 กิโลกรัม เคยถูกประมูลด้วยราคา 20 ล้านเยน ปลาทูน่าครีบน้ำเงินเหนือด้วยความที่เป็นปลาขนาดใหญ่ ในตัวที่มีน้ำหนักเกินกว่า 130 กิโลกรัม จะมีเนื้อส่วนที่ติดไขมันมากกว่าปลาทูน่าชนิดอื่น ซึ่งเนื้อส่วนนี้เรียกกันในภาษาญี่ปุ่นว่า "โอะโทะโระ" (大とろ)
บ่วง
บ่วง เป็นงานเขียนนวนิยายแนวพีเรียด-ดราม่า-สยองขวัญ ของ จุลลดา ภักดีภูมินทร์ (หม่อมหลวงศรีฟ้า มหาวรรณ) โดยมีการสร้างเป็นละครโทรทัศน์ถึง 2 ครั้ง ในปี พ.ศ. 2535 และ พ.ศ. 2555 โดยออกอากาศทางไทยทีวีสีช่อง 3
"บ่วง" สร้างเป็นละครโทรทัศน์ 2 ครั้ง โดยครั้งแรกฉายทางช่อง 3 สร้างโดย ฟิกเกอร์ วัน กำกับการแสดงโดย สุพล วิเชียรฉาย ในปี พ.ศ. 2535–2536 นำแสดงโดย เล็ก ไอศูรย์, ปวีณา ชารีฟสกุล, พิมพ์ผกา เสียงสมบุญ และครั้งที่ 2 ฉายทางช่อง 3 ในปี พ.ศ. 2555 สร้างโดย บรอดคาซท์ ไทย เทเลวิชั่น กำกับการแสดงโดย ภวัต พนังคศิริ นำแสดงโดย พัชฏะ นามปาน, ศรีริต้า เจนเซ่น, ศิรพันธ์ วัฒนจินดา, ธนวรรธน์ วรรธนะภูติ, เอสเธอร์ สุปรีย์ลีลา, สุคนธวา เกิดนิมิตร, ชไมพร จตุรภุช
ปลาโอแถบ
ปลาโอแถบ หรือ ปลาทูน่าท้องแถบ (; ) เป็นปลากระดูกแข็งทะเลชนิดหนึ่ง อยู่ในวงศ์ปลาอินทรี (Scombridae)
จัดเป็นปลาโอหรือปลาทูน่าชนิดหนึ่ง และเป็นเพียงชนิดเดียวเท่านั้นที่อยู่ในสกุล "Katsuwonus"
มีรูปร่างกลมและยาวเพรียวแบบรูปกระสวย ปากกว้าง นัยน์ตาขนาดปานกลาง ครีบหลังอันที่สองมีขนาดเล็กและไม่สูงครีบหูมีขนาดเล็ก ปลายแหลมเรียว ครีบท้องเล็ก ครีบก้นมีจุดเริ่มต้นอยู่ประมาณกลางครีบหลังอันที่สอง มีเกล็ดเฉพาะบริเวณใต้ครีบหลังอันแรกและบริเวณเส้นข้างลำตัวมีแถบสีดำ ประมาณ 4-6 แถบ อยู่ใต้เส้นข้างตัว แลดูเด่นเป็นลักษณะเฉพาะ
เป็นปลาที่มีพฤติกรรมรวมฝูงขนาดใหญ่เป็นพันหรือหมื่นตัวกันหากินตามผิวน้ำ และชอบกระโดดพร้อมกันทีเดียว มีขนาดโดยเฉลี่ยประมาณ 40-80 เซนติเมตร โตเต็มที่ได้ถึง 110 เซนติเมตร
เป็นปลาที่มีการกระจายพันธุ์กว้างขวางมาก ในทะเลเขตร้อนและเขตอบอุ่นทั่วโลก ในน่านน้ำไทยจะพบชุกชุมที่ทะเลอันดามันแถบจังหวัดระนอง, พังงา, ภูเก็ตถึงสตูล
เดม
เดม หรือ ดาม () เป็นฐานันดรศักดิ์ยุโรปสำหรับขุนนางสตรี ที่เป็นสมาชิกในสภาอัศวิน โดยเฉพาะในบรรดาศักดิ์แห่งสหราชอาณาจักร ซึ่งใช้เป็นนำหน้านามเหมือนคำว่า "เซอร์" ที่ใช้สำหรับบุรุษ
สุภาพสตรีจะสามารถใช้คำนำหน้านามว่า "เดม" ต้องได้รับพระราชทานเครื่องราชอิสริยาภรณ์ชั้น เดม คอมมานเดอร์ (Dame Commander) หรือเดม แกรน ครอส (Dame Grand Cross) ของเครื่องราชอิสริยาภรณ์บาธ (Order of the Bath) เครื่องราชอิสริยาภรณ์นักบุญมีคาเอลและนักบุญจอร์จ (Order of St Michael and St George) เครื่องราชอิสริยาภรณ์วิกตอเรียน หรือเครื่องราชอิสริยาภรณ์จักรวรรดิบริติช
ส่วนสุภาพสตรีที่ได้รับพระราชทานเครื่องราชอิสริยาภรณ์การ์เตอร์และเครื่องราชอิสริยาภรณ์ทิเซิล (Order of the Thistle) จะใช้คำนำหน้าชื่อว่า "เลดี"
ในช่วงก่อนคริสต์ศตวรรษที่ 17 ภริยาของอัศวิน จะเรียกนำหน้าชื่อว่า "เดม" แต่ภายหลังได้ถูกแทนด้วย "เลดี" แทน
มาร์ควิส
มาร์ควิส () หรือ มาร์กี () เป็นบรรดาศักดิ์สืบตระกูลแบบหนึ่งของยุโรป ซึ่งมักสืบทอดให้กับประเทศในอาณานิคมด้วย บรรดาศักดิ์นี้ยังใช้แปลเพื่อเทียบเคียงกับบรรดาศักดิ์ในประเทศในเอเชีย อาทิ ประเทศจีน ประเทศญี่ปุ่น และประเทศไทย ในหมู่เกาะอังกฤษ มาร์ควิสมีฐานะสูงกว่า เคานต์หรือเอิร์ล แต่ต่ำกว่าดยุก
มาร์ควิสเป็นหนึ่งในบรรดาศักดิ์ที่เริ่มหายไปในปัจจุบัน โดยความแตกต่างระหว่างบรรดาศักดิ์เคานต์กับมาร์ควิสอยู่ที่อาณาเขตที่ปกครอง ซึ่งเรียกว่า มาร์ก หรือ มาช อันอยู่นอกของอาณาบริเวณปกครองของเคานต์ที่เรียกว่า เคาน์ตี ทั้งนี้ เนื่องจากมาร์ควิสได้รับความไว้วางใจทางการทหารให้รักษาขอบราชอาณาจักรซึ่งมักจะอยู่ติดกับอาณาจักรเพื่อนบ้านที่ไม่เป็นมิตร มาร์ควิสจึงจัดได้ว่าเป็นบรรดาศักดิ์ขุนนางที่มีความสำคัญกว่าเคานต์เสมอ ยกเว้นกับกรณีดยุกซึ่งเป็นบรรดาศักดิ์ที่สงวนไว้สำหรับสมาชิกราชวงศ์หรือผู้ที่คู่ควรเท่านั้น
ภริยาของมาร์ควิส หรือสุภาพสตรีที่มีบรรดาศักดิ์เป็นมาร์ควิส จะเรียกว่า มาร์เชอนิส () ในหมู่เกาะอังกฤษ หรือ มาร์กีซ () ในประเทศอื่น ๆ ในยุโรป
ในเยอรมัน มาร์เกรฟเป็นตำแหน่งของผู้ปกครองอาณาจักร รวมถึงมาร์เกรฟแห่งบรันเดนบูร์ก มาร์เกรฟแห่งบาเดิน และมาร์เกรฟแห่งเบรุธ และไม่สามารถเทียบเคียงได้กับบรรดาศักดิ์มาร์ควิสในประเทศแถบยุโรปตะวันตก และยุโรปใต้อื่น ๆ
กีฬามหาวิทยาลัยแห่งประเทศไทย ครั้งที่ 40
กีฬามหาวิทยาลัยแห่งประเทศไทย ครั้งที่ 40 หรือ "พลบดีเกมส์" จัดขึ้นระหว่างวันที่ 10-19 มกราคม พ.ศ. 2556 ที่จังหวัดชลบุรี โดยมีสถาบันการพลศึกษาเป็นเจ้าภาพจัดการแข่งขัน นับว่าเป็นสถาบันแรกที่ไม่ได้สังกัด สำนักงานคณะกรรมการการอุดมศึกษา (สกอ.) ที่ได้เป็นเจ้าภาพกีฬามหาวิทยาลัยแห่งประเทศไทย และนำช้างมาเป็นมาสคอตชื่อว่า "น้องสามัคคี"
จิมมี รีเออร์ จูเนียร์
เจมส์ ไวลีย์ สมิธ ทอมัส ริเออร์ จูเนียร์ (James Wiley Smith Thomas Reiher Snuka) เกิดวันที่ 1 กันยายน ค.ศ. 1971 เป็นอดีตนักมวยปล้ำอาชีพชาวอเมริกันของWWEภายใต้นามบนสังเวียน ดวิซ (Deuce) และ ซิม สนูกกา (Sim Snuka) ในช่วงปี 2007 ถึง 2009 เป็นลูกชายของตำนานนักมวยปล้ำ จิมมี "ซูเปอร์ฟลาย" สนูกกา และเป็นพี่ชายของทามีนา สนูกกา นักมวยปล้ำของ WWE เป็นอดีตแชมป์แท็กทีม WWE 1 สมัยร่วมกับโดมีโน
สโมสรฟุตบอลเอสซีจี เมืองทอง ยูไนเต็ด ในฤดูกาล 2555
การแข่งขันฟุตบอลของสโมสรฟุตบอลเอสซีจี เมืองทอง ยูไนเต็ด ปี พ.ศ. 2555
"ปรับปรุงล่าสุดวันที่ 28 ตุลาคม 2555"
จังหวัดชุงช็องใต้
จังหวัดชุงช็องใต้ (หรือเรียกโดยย่อว่า "ชุงนัม") เป็นจังหวัดทางภาคตะวันตกของประเทศเกาหลีใต้ โดยมีฐานะเป็นจังหวัดตั้งแต่ปี พ.ศ. 2439 โดยแยกออกมาจากทางภาคตะวันตกเฉียงใต้ของจังหวัดชุงช็องเดิม และยังคงสภาพเป็นจังหวัดของเกาหลีจนกระทั่งมีการแบ่งเกาหลีในปี 2488 และหลังจากนั้นก็ได้เป็นส่วนหนึ่งของเกาหลีใต้ โดยมีเมืองเอกอยู่ที่แทจอน ซึ่งปัจจุบันเมืองแทจอนก็แยกออกจากจังหวัดชุงช็องใต้มาเป็นมหานคร
ชุงนัมเป็นจังหวัดที่ร่ำรวยมากที่สุดในเกาหลีใต้ โดยมีผลิตภัณฑ์มวลรวมในประเทศในปี 2553 อยู่ที่ 47,516 ดอลลาร์สหรัฐ ซึ่งถือว่ามีมาตรฐานการครอบชีพที่สูงกว่าประเทศสหรัฐอเมริกา โดยภูมิภาคนี้เป็นภูมิภาคที่มีอัตราการเจริญเติบโตเร็วที่สุดของประเทศโดยมี[[ความเจริญเติบโตทางเศรษฐกิจเฉลี่ยอยู่ที่ 9.7% ในปี 2544-2550 และพุ่งสูงถึง 12.4% ในปี 2553 ซึ่งการเจริญเติบโตนี้เกิดจากการเปลี่ยนแปลงพื้นที่จากเกษตรกรรมไปสู่พื้นที่อุตสาหกรรมขั้นสูงในศตวรรษที่ 21
ชุงนัมเป็นเพียงจังหวัดเดียวนอกจาก[[เขตปริมณฑลและเมืองหลวงแห่งชาติ (เกาหลีใต้)|เขตปริมณฑลและเมืองหลวงแห่งชาติโซล]]ที่มี[[รถไฟไต้ดินโซล สาย1]] ผ่าน พร้อมกับโครงการหลายล้านดอลลาร์ เช่น ศูนย์กลางเมืองอันซานใหม่พร้อมกับการสร้าง[[สถานีรถไฟโชนัน-อันซาน]]ใหม่ ซึ่งจะเชื่อมต่อระหว่างเมือง[[โชนัน]] เมืองที่ใหญ่ที่สุดในชุงนัมไปยัง[[สถานีรถไฟโซล]] โดยรถไฟหัวกระสุน[[เคทีเอ๊กซ์]] ซึ่งจะใช้เวลาน้อยกว่า 30 นาที โชนันและอันซานเป็นสองเมืองที่ตั้งอยู่ใกล้กันในจังหวัด ซึ่งเป็นที่ตั้งของตึกสูงระฟ้าเพนทาพอร์ต โดยมีจำนวน 66 ชั้นและยังเป็นศูนย์กลางของห้างสรรพสินค้าแกลรอเลีย ซึ่งออกแบบโดยสถาปนิกที่มีชื่อเสียงชาวดัตช์ [[เบน วาน เบอร์เคล]] [[หมวดหมู่:จังหวัดในประเทศเกาหลีใต้]]
[[หมวดหมู่:จังหวัดชุงช็องใต้| ]]
กิ่งจังหวัดเนมูโระ
กิ่งจังหวัดเนมูโระ (; ไอนุ: ニムオロ "นีมูโอโร") เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897
ประวัติความเป็นมาของกิ่งจังหวัดเนมูโระเรียงตามปี ค.ศ.
กิ่งจังหวัดเนมูโระนั้นครอบคลุมเกาะและหมู่เกาะอีกมาก แต่หมู่เกาะและเกาะเหล่านั้นปัจจุบันถูกปกครองโดยรัสเซีย ซึ่งญี่ปุ่นได้แต่เป็นผู้อ้างสิทธิ์เหนือดินแดน
รักฉันอย่าคิดถึงฉัน
รักฉันอย่าคิดถึงฉัน () เป็นภาพยนตร์ไทยแนวรักโรแมนติคสยองขวัญ ซึ่งมีกำหนดจัดฉายในวันที่ 31 พฤษภาคม พ.ศ. 2555 กำกับโดย มณฑล อารยางกูร นำแสดงโดย เจษฎาภรณ์ ผลดี, อภิญญา สกุลเจริญสุข และ ณัฐฐาวีรนุช ทองมี ซึ่งเป็นเรื่องราวว่าด้วยความรักของชายหญิงสองคนที่คิดถึงต่อกันแม้ว่าฝ่ายหญิงจะตายจากไปแล้วก็ตาม
ภาพยนตร์ชุดนี้มีฉากจบ 3 แบบ โดยทางผู้กำกับภาพยนตร์ได้เปิดเผยว่าต้องการนำเสนอบทสรุปของตัวละครที่แตกต่างกันออกไปโดยสอดคล้องกับชีวิตจริงของแต่ละผู้คน
ภาพยนตร์ทำรายได้ 42,772,719 บาท
เป็นเรื่องราวของแพทย์สาวคนหนึ่งที่มีชื่อว่า บี (รับบทโดย อภิญญา สกุลเจริญสุข) ซึ่งได้เข้ามาทำงานในแผนกศัลยกรรมของโรงพยาบาล และมีหมอธนาเป็นที่ปรึกษา (รับบทโดย เจษฎาภรณ์ ผลดี) นั่นได้ทำให้หมอบีได้รู้ว่า มีเรื่องราวความรักความผูกพันอันลึกซึ้งของหมอธนา กับ หมอนก (รับบทโดย ณัฐฐาวีรนุช ทองมี) ซึ่งต่อมาได้กลับกลายเป็นความเศร้า เมื่อเกิดอุบัติเหตุทางรถยนต์ ที่คร่าชีวิตหมอนก ซึ่งเป็นช่วงที่ทั้งคู่เตรียมจะแต่งงานกัน ในขณะที่หมอธนายังคงนึกถึงความสุขในความทรงจำเก่า ๆ อยู่เสมอมา
ภาพยนตร์ชุดนี้ได้นำเสนอเรื่องราวความรักสามเส้า โดยได้แรงดลบันดาลใจมาจากเรื่องราวความรักของชายหญิงคู่หนึ่งที่กำลังจะแต่งงานกัน แต่เกิดอุบัติเหตุทางรถยนต์ส่งผลให้ฝ่ายหญิงเสียชีวิตก่อนถึงวันแต่งงาน อันเป็นผลงานการกำกับของ มณฑล อารยางกูร และ เจษฎาภรณ์ ผลดี ซึ่งรับบทเป็นหมอธนา ได้ขอผู้กำกับออกทำเวิร์คช็อป เพื่อศึกษาถึงบุคลิกของครูแพทย์ ตลอดจนการใช้เครื่องมือแพทย์ของจริงด้วยตนเอง ส่วน อภิญญา สกุลเจริญสุข รับบทเป็นหมอบี ซึ่งเป็นตัวละครที่มีความซับซ้อนคนหนึ่งของเรื่อง ก็ได้ทำเวิร์คช็อปเพื่อศึกษาบทของแพทย์ รวมทั้งศึกษาถึงการเข้าห้องผ่าตัดนี้เช่นกัน เดิมภาพยนตร์ชุดนี้มีกำหนดจัดฉายในวันที่ 21 มิถุนายน พ.ศ. 2555 ก่อนที่จะเลื่อนมาเป็นวันที่ 31 พฤษภาคม ของปีเดียวกันนี้
"รักฉันอย่าคิดถึงฉัน" จัดเป็นภาพยนตร์ที่ได้รับการตอบรับในเกณฑ์ที่ดี โดยภายหลังจากการจัดฉายรอบปฐมทัศน์แล้ว ได้มีการจัดฉายในอีก 5 ประเทศ ซึ่งได้แก่ ไต้หวัน, อินโดนีเซีย, สิงคโปร์, มาเลเซีย และ ฟิลิปินส์ นอกจากนี้ ภาพยนตร์ชุดนี้ยังจัดฉายรอบพิเศษเพื่อนำรายได้มอบแก่มูลนิธิช่วยคนตาบอดแห่งประเทศไทย ในพระบรมราชินูปถัมภ์ ในวันที่ 27 กรกฎาคม พ.ศ. 2555 ได้มีการเปิดตัวที่ไต้หวัน โดยใช้ชื่อเรื่องว่า "ซือเลี่ยนเหริน" (屍戀人) ซึ่งหมายถึง ศพที่รัก ส่วนทางฮ่องกงได้เปิดตัวภาพยนตร์ชุดนี้ในวันที่ 6 กันยายน โดยใช้ชื่อ "ซือกู่เว่ยหวัง" (屍骨未亡) ซึ่งหมายถึง โครงกระดูกที่รอดชีวิต ซึ่งล้วนแล้วเป็นชื่อที่ได้รับการกล่าวว่าเป็นชื่อเรื่องที่น่ากลัว อย่างไรก็ตาม สตรีวัยรุ่นชาวจีนต่างให้ความเห็นว่าชื่อภาษาอังกฤษเดิมอย่าง "I MISS U" มีความสอดคล้องกับเนื้อเรื่องมากกว่า ซึ่งให้ความรู้สึกที่อบอุ่นและโรแมนติกมากกว่า
กีฬายิงธนูในโอลิมปิกฤดูร้อน 2012
การแข่งขันยิงธนูในกีฬาโอลิมปิกฤดูร้อน 2012 มีการชิงชัย 4 เหรียญทอง คือ
บารอน
บารอน () เป็นบรรดาศักดิ์ของขุนนางที่ใช้กันในยุโรป ซึ่งในระบบบรรดาศักดิ์ของสหราชอาณาจักร บารอน อยู่ในลำดับล่างสุดต่ำกว่าไวเคานต์ สำหรับขุนนางที่เป็นสตรี จะเรียกว่า บารอเนส () ซึ่งเขตการปกครองในอำนาจของบารอนตามระบบเจ้าขุนมูลนาย ได้ถูกยกเลิกไปแล้วในปัจจุบันแต่ยังคงสืบตระกูลได้อยู่ ในสมัยกลาง บารอนเป็นผู้ที่ได้รับตำแหน่งการปกครองโดยตรงจากพระมหากษัตริย์เพื่อปกครองดินแดน และจะต้องส่งบรรณาการเป็นกองกำลังทหารและอัศวิน เพื่อช่วยรบในนามของกษัตริย์
ในปัจจุบัน สหราชอาณาจักรได้มีการเพิ่มบรรดาศักดิ์ที่ไม่สามารถสืบตระกูลได้ "Non-hereditary life peers" ซึ่งผู้ที่ได้รับแต่งตั้งจะอยู่ในตำแหน่ง บารอน เช่นกัน และนอกจากนี้ บารอน ยังใช้เรียกบุตรชายคนแรกที่เกิดจากบิดาที่เป็นตำแหน่ง เอิร์ล โดยอนุโลม
อุปราช
อุปราช หรือ "ไวซรอย" () เป็นตำแหน่งที่แต่งตั้งโดยพระมหากษัตริย์เพื่อให้ปกครองเขต แว่นแคว้น หรืออาณาจักร เป็นผู้สำเร็จราชการในพระปรมาภิไธยของพระมหากษัตริย์ มาจากภาษาละติน "vice-" แปลว่า ผู้แทน กับภาษาฝรั่งเศส "roi" แปลว่าพระมหากษัตริย์ หากอุปราชเป็นสตรี จะเรียกว่า "ไวซแรน" ซึ่งใช้เรียกพระชายาของอุปราชด้วย
ในยุโรป โดยเฉพาะก่อนช่วงศตวรรษที่ 18 พระมหากษัตริย์สเปนได้แต่งตั้งอุปราชประจำแคว้นอารากอง บาเลนเซีย คาตาโลเนีย นาวารร์ ซาร์ดีเนีย ซิซิลี เนเปิลส์ และโปรตุเกส (ช่วงปี ค.ศ. 1580-1640) โดยภายหลังการเถลิงอำนาจของราชวงศ์บูร์บงของสเปน เขตการปกครองของอุปราช ได้ถูกเปลี่ยนไปอยู่ในรูปของ Captaincies General แทน ต่อมาในภายหลังสงครามสืบราชบัลลังก์สเปน แคว้นเหล่านี้ที่อยู่ในอิตาลีได้แยกตัวเองเป็นอิสระ โดยยังใช้ระบบอุปราชเพื่อปกครองอยู่ เช่นแคว้นซาร์ดีเนียยังมีตำแหน่งอุปราชอยู่จนถึงปี ค.ศ.1848
ตำแหน่งอุปราชในไทยเรียกว่ากรมพระราชวังบวรสถานมงคล
มารยาท
มารยาท หรือ จรรยา เป็นประมวลพฤติกรรมซึ่งวางกรอบความคาดหมายสำหรับพฤติกรรมทางสังคมตามบรรทัดฐานตามปกติร่วมสมัยภายในสังคม ชนชั้นทางสังคมหรือกลุ่มหนึ่ง
ในพจนานุกรมมีความหมายว่ากิริยาวาจาที่ถือว่าเรียบร้อย มรรยาทก็ว่า
ปลาทูน่าครีบเหลือง
ปลาทูน่าครีบเหลือง (; ) ปลาทะเลกระดูกแข็งขนาดใหญ่ชนิดหนึ่ง ในวงศ์ปลาอินทรี (Scombridae)
จัดเป็นปลาทูน่าหรือปลาโอที่มีขนาดใหญ่ชนิดหนึ่ง แต่เล็กกว่าปลาทูน่าครีบน้ำเงินเหนือ ("T. thynnus") และปลาทูน่าครีบน้ำเงินแปซิฟิค ("T. orientalis") พบกระจายพันธุ์ในมหาสมุทรเขตร้อนและเขตอบอุ่น ระหว่างละติจูดที่ 40 องศาเหนือ ถึง 40 องศาใต้ มักชอบว่ายน้ำตั้งแต่ผิวน้ำจนถึงความลึกประมาณ 300 เมตร ในระดับอุณหภูมิ 18-31 องศาเซลเซียส
มีลักษณะพิเศษที่เห็นได้ชัดคือ ความกว้างที่สุดของลำตัวปลาอยู่บริเวณกึ่งกลางของครีบหลังอันแรก ครีบหลังอันแรกแยกออกจากครีบหลังอันที่สองอย่างชัดเจน ครีบหูมีความยาวถึงกึ่งกลางของฐานครีบหลังอันที่สองในปลาทูน่าขนาดใหญ่ ครีบหลังอันที่สองและครีบก้นมีขนาดยาวมาก (ยาวกว่าความยาวของครีบหลังร้อยละ 20) เมื่อผ่าท้องออกดูจะพบว่าด้านล่างของตับจะไม่ลาย ด้านหลังเป็นสีน้ำเงินดำ แล้วค่อย ๆ เปลี่ยนเป็นสีเหลือง และสีน้ำเงินด้านล่างของลำตัว ปลาทูน่าครีบเหลืองขนาดใหญ่ขนาดใหญ่จะพบจุดสีเข้มเป็นแถวตามแนวดิ่งประมาณ 20 แถว ครีบหลังและครีบก้นมีสีเหลืองสด มีครีบเล็กสีเหลืองจำนวน 7-10 คู่ และที่ปลายของครีบเล็กจะเป็นสีดำ
ขนาดเมื่อโตเต็มที่มีความยาวมากกว่า 2 เมตร (วัดจากปากถึงเว้าครีบหาง) และมีหน้ำหนักได้ถึง 200 กิโลกรัม แต่ที่พบทั่วไปมีขนาด ประมาณ 0.5-1.5 เมตร เริ่มเข้าสู่ภาวะโตเต็มวัยเมื่อมีความยาว 50-60 เซนติเมตร และร้อยละของปลาที่โตเต็มวัยจะสูงขึ้นเมื่อมีความยาวมากกว่า 70 เซนติเมตร ปลาทูน่าครีบเหลืองทุกตัวจะอยู่ในภาวะโตเต็มวัยเมื่อมีความยาว มากกว่า 120 เซนติเมตร มีอายุขัยโดยเฉลี่ย 9 ปี ไข่เป็นลักษณะไข่ลอยไปตามกระแสบนผิวน้ำ เมื่อฟักเป็นตัวใช้เวลา 2 ปี จึงจะมีสภาพโตเต็มที่ ลูกปลาแรกฟักมีความยาว 3 มิลลิเมตร ถึงแม้จะว่ายน้ำได้ แต่ก็ไม่คล่องแคล่ว จนกระทั่งอีกหลายปสัดาห์ต่อมาจึงสามารถว่ายน้ำได้อย่างคล่องแคล่ว แต่ลูกปลาวัยอ่อนไม่สามารถที่จะปกป้องตัวเองได้ จึงตกเป็นอาหารของสัตว์นักล่าต่าง ๆ เสมอ
ปลาทูน่าครีบเหลืองเป็นปลาที่นิยมรับประทานสด และเป็นวัตถุดิบในการทำปลากระป๋อง จัดเป็นปลาเศรษฐกิจที่มีความสำคัญมากอีกชนิดหนึ่ง อุปกรณ์ในการประมงที่ใช้ในการจับ คือ อ้วนล้อม, เบ็ดตวัด, อวนลอย และเบ็ดราว มีราคาซื้อขายสูงถึงกิโลกรัมละ 2,000 บาท เป็นปลาที่มีส่วนที่เป็นเนื้อแดงเยอะ ที่เรียกกันในภาษาญี่ปุ่นว่า "ชูโทะโระ" (中とろ)
โรงเรียนพิบูลประชาสรรค์
โรงเรียนพิบูลประชาสรรค์ หรือเดิมมีชื่อว่า“วิทยาลัยพิบูลประชาสรรค์” เป็นสถานศึกษาในสังกัด กรมประชาสงเคราะห์ กระทรวงมหาดไทย 
วิทยาลัยพิบูลประชาสรรค์จัดตั้งขึ้นโดยคณะรัฐบาลซึ่งมี จอมพล ป. พิบูลสงคราม เป็นนายกรัฐมนตรี ได้มีมติให้จัดสร้างอาคารสงเคราะห์สำหรับประชาชน ที่พักอาศัยอยู่ในแหล่งเสื่อมโทรมในเขตดินแดงและห้วยขวาง เพื่อช่วยบรรเทาทุกข์ร้อนของประชาชน และยังช่วยแก้ปัญหาเศรษฐกิจและสังคมของชาติด้วย ต่อมาท่านผู้หญิงละเอียด พิบูลสงคราม ได้พิจารณาเห็นว่าควรที่จะจัดตั้งสถานศึกษาสำหนับลูกหลานของประชาชนเหล่านี้ด้วย จึงได้สถาปนาขึ้นเป็น “วิทยาลัยพิบูลประชาสรรค์” เมื่อวันที่ 14 กรกฎาคม 2495 โดยมีนางเอื้อนทิพย์ เปรมโยธิน เป็นผู้อำนวยการท่านแรก (พ.ศ. 2499 - พ.ศ. 2516) ในด้านการจัดการศึกษาเริ่มแรกนั้นวิทยาลัยพิบูลประชาสรรค์จัดการศึกษาแบบสหศึกษาแบ่งเป็น 4 แผนก 
คือ แผนกอนุบาล แผนกประถมศึกษา แผนกมัธยมศึกษา และแผนกอาชีวศึกษา
สมาคมผู้ปกครองและครูโรงเรียนพิบูลประชาสรรค์ ก่อสร้างสนามบาสเกตบอล 1 สนาม เป็นเงิน 260,000 บาท
มาสค์ไรเดอร์ X มาสค์ไรเดอร์ โฟร์เซ &amp; โอส MOVIE ไทเซน MEGA MAX
มาสค์ไรเดอร์ X มาสค์ไรเดอร์ โฟร์เซ & โอส MOVIE ไทเซน MEGA MAX () เป็นภาพยนตร์ซีรีส์มาสค์ไรเดอร์ผลิตโดยโตเอะ คัมปะนี และ อิชิโนะโมะริ โปรดักชั่นส์ โดยได้นำซีรีส์ มาสค์ไรเดอร์โอสและมาสค์ไรเดอร์โฟร์เซมาทำเป็นภาพยนตร์ เริ่มออกฉายในประเทศญี่ปุ่นเมื่อวันที่ 10 ธันวาคม ค.ศ. 2011ร่างแปลงของมิฮารุที่ใช้คอร์เมดัล ซาเมะเมดัล, คุจิระเมดัล และ โอคามิอุโอะเมดัล โดยใช้โพไซดอนไครเวอร์ในการแปลงร่าง ปรากฏตัวมาจากโลกอนาคต 40 ปี แต่เดิมเป็นไรเดอร์ที่ถูกสร้างโดยใช้คอร์เมดัลที่โคงามิสร้างขึ้นมา แต่ด้วยเหตุการณ์หลุมดำที่มาพร้อมกับเมดัลทั้งหมดทำให้เมดัลของโพไซดอนเกิดมีความนึกคิดและควบคุมจิตใจมิฮารุ
ร่างแปลงของมิฮารุที่ใช้อควาไดรเวอร์ในการแปลงร่าง โดยการแปลงร่างจะใช้พลังจากน้ำในการแปลงร่าง
ปอดบวมน้ำ
ปอดบวมน้ำ () เป็นภาวะซึ่งมีการคั่งของสารน้ำในถุงลมของเนื้อปอด ทำให้ไม่สามารถทำหน้าที่แลกเปลี่ยนก๊าซได้ตามปกติ เกิดเป็นภาวะการหายใจล้มเหลว สาเหตุอาจมาจากหัวใจซีกซ้ายล้มเหลว ทำให้ไม่สามารถบีบไล่เลือดออกจากระบบไหลเวียนในปอดได้ทัน (ปอดบวมน้ำเหตุหัวใจ, cardiogenic pulmonary edema) หรือเกิดการบาดเจ็บต่อเนื้อปอดหรือระบบหลอดเลือดของปอด (ปอดบวมน้ำเหตุอื่นซึ่งไม่ใช่หัวใจ, noncardiogenic pulmonary edema) แม้สาเหตุจะมีหลายอย่างแต่วิธีรักษานั้นมีอยู่ไม่กี่วิธี และวิธีที่ได้ผลดีส่วนใหญ่ก็เป็นที่ใช้กันแพร่หลายไม่ว่าสาเหตุของการเกิดปอดบวมน้ำในผู้ป่วยรายนั้น ๆ จะเป็นอะไร การรักษาทั่วไปเน้น 3 ด้าน ได้แก่ แก้ไขภาวะหายใจล้มเหลว รักษาภาวะซึ่งเป็นสาเหตุ และป้องกันไม่ให้ปอดเสียหายมากขึ้น ภาวะปอดบวมน้ำนี้โดยเฉพาะในกรณีที่เป็นขึ้นเฉียบพลันอาจนำไปสู่ภาวะการหายใจล้มเหลว ออกซิเจนในเลือดต่ำ จนหัวใจหยุด และเสียชีวิตได้
จังหวัดคย็องกี
จังหวัดคย็องกี เป็นจังหวัดที่มีประชากรมากที่สุดในเกาหลีใต้ โดยมีซูว็อนเป็นเมืองเอกของจังหวัด กรุงโซลซึ่งเป็นเมืองหลวงและเมืองที่ใหญ่ที่สุดของประเทศตั้งอยู่ใจกลางของจังหวัดนี้ แต่มีการปกครองแยกไปจากจังหวัดคย็องกี โดยมีฐานะเป็นการปกครองระดับจังหวัดในชื่อ "นครพิเศษ" ตั้งแต่ปี พ.ศ. 2489 อินช็อน เมืองที่ใหญ่เป็นอันดับที่ 3 ก็ตั้งอยู่บริเวณอ่าวของจังหวัดคย็องกี แต่ก็มีการปกครองแยกออกไปจากจังหวัดคย็องกีเช่นเดียวกับโซล โดยมีฐานะเป็นการปกครองระดับจังหวัด ในชื่อ "มหานคร" ตั้งแต่ปี พ.ศ. 2524 โดยสามเขตนี้ (จังหวัดคย็องกี นครพิเศษโซล และมหานครอินช็อน) มีพื้นที่รวมกัน 11,730 ตร.กม. และมีประชากรรวมกัน 22,766,850 คน (ปี พ.ศ. 2548) ถือเป็นจำนวนร้อยละ 48 ของประชากรทั่วทั้งเกาหลีใต้
จังหวัดคย็องซังเหนือ
จังหวัดคย็องซังเหนือ (ย่อ "คย็องบก") เป็นจังหวัดที่อยู่ทางภาคตะวันออกของเกาหลีใต้ โดยมีฐานะเป็นจังหวัดเมื่อปี พ.ศ. 2439 โดยแยกออกจากพื้นที่ทางเหนือของจังหวัดคย็องซังเดิม โดยเป็นจังหวัดของเกาหลีจนกระทั่งมีการแบ่งเกาหลีในปี 2488 หลังจากนั้นก็กลายเป็นส่วนหนึ่งของเกาหลีใต้
อดีตศาลากลางจังหวัดคย็องซังเหนือ ตั้งอยู่ที่เมืองแทกู แต่แทกูไม่ได้เป็นส่วนหนึ่งของจังหวัดตั้งแต่ปี 2524 โดยแทกูเป็นเมืองเอกของจังหวัดคย็องซังตั้งแต่ก่อนปี 2439 และเป็นเมืองเอกของจังหวัดคย็องซังเหนือระหว่างปี 2439 จนถึงปี 2524 ต่อมาเมื่อปี พ.ศ. 2559 เมืองเอกของจังหวัดได้ย้ายจากแทกูไปอันดง
จังหวัดนี้เป็นส่วนหนึ่งของภูมิภาคยองนัม ทางด้านทิศตะวันออกติดกับทะเลญี่ปุ่น (ทะเลตะวันออก) ทางทิศใต้ติดกับจังหวัดคย็องซังใต้ ทางด้านทิศตะวันตกติดกับจังหวัดช็อลลาเหนือและจังหวัดชุงช็องเหนือ ส่วนทางด้านทิศเหนือติดกับจังหวัดคังว็อน ในช่วงฤดูร้อน จังหวัดคย็องซังเหนืออาจจะมีอากาศร้อนมากที่สุดในเกาหลีใต้ เพราะจังหวัดนี้ล้อมรอบไปด้วยเทือกเขาขนาดใหญ่ คือ เทือกเขาแทแบกทางด้านทิศตะวันออกและเทือกเขาโซแบกทางด้านทิศตะวันตก
จังหวัดคย็องซังเหนือ เป็นที่ตั้งของอาณาจักรซิลลาและยังคงรักษาซึ่งวัฒนธรรมโบราณนี้ไว้ ศิลปิน ผู้นำทางการเมืองและนักวิชาการหลายคนนั้นก็เป็นบุคคลที่มาจากจังหวัดนี้
กีฬาแบดมินตันในโอลิมปิกฤดูร้อน 2012
กีฬาแบดมินตันในโอลิมปิกฤดูร้อน2012 มีชิงชัย 5 เหรียญทองตามประเภท ดังนี้
คัดเลือกโดยการจัดอันดับ ตั้งแต่วันที่ 2 พฤษภาคม 2011 ถึง 29 เมษายน 2012
น้ำตกเอราวัณ
น้ำตกเอราวัณ ตั้งอยู่ในเขตอุทยานแห่งชาติเอราวัณ ตำบลท่ากระดาน อำเภอศรีสวัสดิ์ จังหวัดกาญจนบุรี อยู่ห่างจากที่ทำการอุทยานประมาณ 500 เมตร มีความสูงจากระดับน้ำทะเลตั้งแต่ 100 - 400 เมตร แบ่งเป็นชั้นต่างๆ 7 ชั้น มีระยะทางจากชั้นล่างสุดขึ้นไปชั้นบนสุด 1500 เมตร ลำน้ำเมื่อตกลงมาแล้วจะไหลลงแม่น้ำแควใหญ่บริเวณที่ทำการอุทยาน เดิมน้ำตกนี้ชาวบ้านเรียกว่า น้ำตกสะด่องม่องลาย อันเป็นชื่อลำห้วยม่องลายที่เป็นต้นน้ำ โดยบริเวณน้ำตกจะมีน้ำตลอดปี แต่จะมีน้ำน้อยในช่วงฤดูแล้ง ราวเดือนธันวาคมถึงเมษายน
น้ำตกเอราวัณมีลักษณะที่โดดเด่นกว่าน้ำตกอื่นๆคือเป็นน้ำตกบนเทือกเขาหินปูน ทำให้น้ำมีสีฟ้าอมเขียวเมื่อสะท้อนแสงอาทิตย์ น้ำตกเอราวัณมี 7 ชั้น ดังนี้
บริเวณน้ำตกชั้นที่ 1 - 4 จะมีปลาพลวง (ปลาตระกูลปลาตะเพียน ลำตัวสีน้ำตาลเขียวเกล็ดโต มีหนวดยาว 2 คู่) แหวกว่ายอยู่เป็นจำนวนมากอันเป็นลักษณะเด่นอีกอย่างหนึ่ง
ขายฝาก
ขายฝาก () เป็นชื่อสัญญาซื้อขายรูปแบบหนึ่ง ซึ่งกรรมสิทธิ์ในทรัพย์สินที่ซื้อขายนั้นตกแก่ผู้ซื้อเช่นเดียวกับสัญญาซื้อขายทั่วไป แต่มีข้อตกลงกันว่า สามารถไถ่ (repurchase, redeem หรือ buy back) ทรัพย์สินนั้นคืนไปได้ ภายในเวลาที่สัญญากันหรือตามที่กฎหมายกำหนด ถ้าไม่ไถ่โดยสิ้นเชิง ทรัพย์สินนั้นจะตกเป็นกรรมสิทธิ์ของผู้ซื้อหรือผู้อื่นที่เกี่ยวข้องโดยบริบูรณ์
จังหวัดคย็องซังใต้
จังหวัดคย็องซังใต้ เป็นจังหวัดที่อยู่ทางทิศตะวันออกเฉียงใต้ของประเทศเกาหลีใต้ โดยมีเมืองเอกตั้งอยู่ที่ชังว็อน โดยประกอบด้วยมหานครหลักและท่าเรือปูซาน โดยมีวัดแฮอินซาที่เป็นมรดกโลกของยูเนสโก โดยเป็นวัดแบบพุทธ ซึ่งเป็นที่อยู่ของ "พระไตรปิฎกแห่งชาติเกาหลี" ทำให้ดึงดูดนักท่องเที่ยวได้เป็นจำนวนมาก มีโรงงานประกอบรถยนต์และปิโตรเคมีขนาดใหญ่ตั้งเรียงรายอยู่ทางภาคใต้ของจังหวัดขยายจากเมืองอุลซัน ไปสู่ปูซาน ชังว็อน และชินจู
ก่อนปี พ.ศ. 2438 พื้นที่ที่เป็นจังหวัดคย็องซังใต้ในปัจจุบันเคยเป็นส่วนหนึ่งของจังหวัดคย็องซัง หนึ่งในแปดจังหวัดของเกาหลีในสมัยราชวงศ์โชซ็อน ในปี พ.ศ. 2438 ทางใต้ของจังหวัดคย็องซังได้ถูกแทนที่โดยเขตชินจูในทางด้านทิศตะวันตกและทงแน ในทางตะวันออก ต่อมาในปี 2439 ทั้งสองเขตนี้ก็ยุบรวมกันเป็นจังหวัดคย็องซังใต้
แต่เดิมเมืองเอกของจังหวัดตั้งอยู่ที่ชินจู ต่อจากนั้นก็ย้ายไปปูซานในปี พ.ศ. 2468 ในปี พ.ศ. 2488 จังหวัดคย็องซังใต้กลายเป็นส่วนหนึ่งของเกาหลีใต้ ต่อมาในปี 2506 ปูซานก็ได้แยกออกจากจังหวัดคย็องซังใต้ ไปเป็นนครที่ปกครองโดยตรง ("ชิกฮัล-ชี") และในปี พ.ศ. 2526 ก็ได้ย้ายเมืองเอกจากปูซานไปชังว็อน
ในปี พ.ศ. 2538 ปูซานได้มีฐานะเป็น มหานคร ("ควังย็อก-ชี") และอุลซัน ก็ได้แยกออกจากจังหวัดคย็องซังใต้ ไปเป็นมหานครในปี พ.ศ. 2541
จังหวัดนี้เป็นส่วนหนึ่งของภูมิภาคย็องนัม มีพรมแดนติดกับทะเลญี่ปุ่น (ทะเลตะวันออก) ในทางทิศตะวันออก และติดกันจังหวัดคย็องซังเหนือในทิศเหนือ ส่วนทางด้านทิศตะวันตกติดกับจังหวัดช็อลลาเหนือ และในทางทิศใต้ติดกับช่องแคบเกาหลี และในจังหวัดนี้มีแม่น้ำสายใหญ่คือแม่น้ำนักดงและแม่น้ำสาขา
บริเวณสามเหลี่ยมที่ราบแม่น้ำนักดงรอบๆกิมแฮถือเป็นยุ้งฉางที่สำคัญมากที่สุดแห่งหนึ่งของเกาหลีใต้ ผลิตผลทางการเกษตรจากจังหวัดคย็องซังใต้ ประกอบไปด้วยข้าว ถั่ว มันฝรั่ง และข้าวบาร์เลย์ พื้นที่นี้มีชื่อเสียงเรื่องฝ้าย งา และผลไม้ ซึ่งเจริญเติบโตตามบรืเวณชายฝั่งทางภาคใต้ ผลิตภัณฑ์เกี่ยวกับทะเลเป็นที่ดึงดูดอย่างมาก และจังหวัดนี้ก็เป็นหนึ่งในผู้นำด้านการประมงของประเทศ
เมืองใหญ่ที่สุดในภูมิภาคนี้ได้แก่ปูซานและอุลซัน ซึ่งเป็นเขตปกครองพิเศษในระดับจังหวัด เป็น มหานคร โดยแยกออกจากจังหวัดคย็องซังใต้ นอกเหนือจากเมืองเอกชังว็อนแล้ว ก็ยังมีเมืองสำคัญอื่น ๆ อีก เช่น คิมแฮและชินจู
จังหวัดคย็องซังใต้เป็นที่ตั้งของวัดแฮอินซาวัดแบบพุทธ ซึ่งมีพระไตรปิฎกแห่งชาติเกาหลีอยู่ ทำให้ดึงดูดนักท่องเที่ยวได้อย่างมาก โดยตั้งอยู่อุทยานแห่งชาติรอบ ๆ ชีรีซัน (1,915 เมตร) ตรงบริเวณติดกับจังหวัดช็อลลาเหนือ โดยวัดเริ่มสร้างครั้งแรกในปี พ.ศ. 1345
เกียรติศักดิ์ ส่องแสง
เกียรติศักดิ์ ส่องแสง สมาชิกสภาผู้แทนราษฎร จังหวัดปทุมธานี สังกัดพรรคประชาธิปัตย์ อดีตที่ปรึกษารัฐมนตรีว่าการกระทรวงแรงงาน
เกียรติศักดิ์ ส่องแสง เกิดเมื่อวันที่ 16 ธันวาคม พ.ศ. 2508 ที่อำเภอตระการพืชผล จังหวัดอุบลราชธานี สำเร็จการศึกษาระดับปริญญาตรี และปริญญาโท สาขาการวัดผลการศึกษา ปริญญาเอกสาขาการทดสอบและประเมินผลการศึกษา จากมหาวิทยาลัยศรีนครินทรวิโรฒ
ทำงานด้วยการเริ่มรับราชการครู สังกัดสำนักงานคณะกรรมการการประถมศึกษาแห่งชาติ ประจำที่จังหวัดพระนครศรีอยุธยา เมื่อปี พ.ศ. 2532 ต่อมาได้โอนมารับราชการเป็นนักวิจัย สังกัดมหาวิทยาลัยสุโขทัยธรรมาธิราช (มสธ.) ในปี พ.ศ. 2537 จากนั้นในปีถัดมาได้โอนไปสังกัดสถาบันเทคโนโลยีราชมงคล วิทยาเขตบพิตรพิมุขมหาเมฆ และย้ายมาประจำที่ศูนย์กลางสถาบันเทคโนโลยีราชมงคล (ปัจจุบันคือ มหาวิทยาลัยเทคโนโลยีราชมงคลธัญบุรี) ตั้งแต่ปี พ.ศ. 2540
เกียรติศักดิ์ ส่องแสง ได้เข้าร่วมงานการเมืองกับพรรคประชาธิปัตย์ เคยได้รับแต่งตั้งเป็นที่ปรึกษารัฐมนตรีว่าการกระทรวงแรงงาน (นายเฉลิมชัย ศรีอ่อน) และได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปทุมธานี เขต 4 แต่แพ้ให้กับว่าที่ร้อยตรี สุเมธ ฤทธาคนี จากพรรคเพื่อไทยแต่ในการเลือกตั้งซ่อมสมาชิกสภาผู้แทนราษฎรเขต 5 ปทุมธานี พ.ศ. 2555 แทน ว่าที่ ร.ต. สุเมธ ที่ลาออกไปลงสมัครนายกองค์การบริหารส่วนจังหวัด ในวันที่ 21 เมษายน พ.ศ. 2555 ดร.เกียรติศักดิ์ สามารถเอาชนะผู้สมัครจากพรรคเพื่อไทย และนับเป็นชัยชนะครั้งแรกในรอบหลายปีของพรรคประชาธิปัตย์ในพื้นที่ดังกล่าว
ไลฟ์อีวิล
ไลฟ์อีวิล () วางขายในเดือน ธันวาคม 1982 และ มกราคม 1983ในอังกฤษ เป็นอัลบั้มบันทึกการแสดงสดแรกของ วงเฮฟวีเมทัล อังกฤษ แบล็ค ซับบาธ
กีฬามวยสากลสมัครเล่นในโอลิมปิกฤดูร้อน 2012
กีฬามวยสากลสมัครเล่นในโอลิมปิกฤดูร้อน 2012 ในลอนดอน จัดการแข่งขันระหว่าง 28 กรกฎาคม ถึง 12 สิงหาคม ที่เอ็กซ์เซล ลอนดอน มีนักกีฬาเข้าร่วม 286 คน ชิงชัย 13 เหรียญทอง เป็นครั้งแรกในโอลิมปิกที่มีการจัดมวยสากลสมัครเล่นหญิง ชิง 3 เหรียญทอง นักมวยสากลสมัครเล่นหญิงคนแรกที่ได้เหรียญทองโอลิมปิก คือ นิโคลา อดัมส์ จากสหราชอาณาจักรที่ได้เหรียญทองรุ่นฟลายเวทเมื่อ 9 สิงหาคม พ.ศ. 2555
ประเภทชาย 10 เหรียญทอง
ประเภทหญิง 3 เหรียญทอง
แต่ละชาติจะส่งนักกีฬาเข้าแข่งขันได้รุ่นละ 1 คน นักมวยจากสหราชอาณาจักรที่เป็นเจ้าภาพเข้าร่วมแข่งขันได้ 9 คน แต่เลือกขึ้นมาเพียง 6 คน (ชาย 5 หญิง 1) นักกีฬาชาติเจ้าภาพถ้าผ่านการคัดเลือกจากรายการชิงแชมป์โลก โควตาที่กันไว้ให้เจ้าภาพจะลดลง แต่ละทวีปได้โควตาเข้าแข่งขันดังนี้ เอเชีย 56 คน ทวีปอเมริกา 54 คน แอฟริกา 52 คน ยุโรป 78 คน และโอเชียเนีย 10 คน
การแข่งขันรอบคัดเลือก จัดที่:
ในการแข่งขันการชกมวยสากลสมัครเล่นครั้งนี้ ได้มีหลายคู่ มีผลการแข่งขันที่ดูแล้วไม่ยุติธรรม เช่น คู่ชิงชนะเลิศในรุ่นไลท์ฟลายเวท ระหว่าง โจว ซื่อหมิง นักมวยชาวจีน กับ แก้ว พงษ์ประยูร นักมวยชาวไทย สำนักข่าวบีบีซีของอังกฤษ ได้ทำการรายงานว่าอาจจะมีการติดสินบนเหรียญรางวัลกันเกิดขึ้น โดยทางอาร์เซอร์ไบจาน ยอมจ่ายเงินจำนวน 9 ล้านดอลลาร์สหรัฐ (ประมาณ 280 ล้านบาท) ให้แก่ สหพันธ์มวยสากลสมัครเล่นนานาชาติ (ไอบ้า) เพื่อให้อาร์เซอร์ไบจานได้รับ 2 เหรียญทองในการแข่งขันครั้งนี้ แต่ทางไอบ้าออกมาปฏิเสธข้อกล่าวหาดังกล่าว พร้อมทั้งออกมาประกาศว่า จะยื่นฟ้องสำนักข่าวบีบีซีกรณีรายงานข่าวเช่นนั้น ซึ่งทางคณะกรรมการจัดงานโอลิมปิกก็ไม่พบหลักฐานอย่างเป็นทางการใด ๆ เกี่ยวกับกรณีนี้
แจ็ก โรบินสัน
แจ็ก โรบินสัน เกิดเมื่อวันที่ 1 กันยายน ค.ศ. 1993 เป็นนักฟุตบอลชาว อังกฤษ เกิดในเมือง วาร์ริงตัน ปัจจุบันเล่นให้กับ สโมสรฟุตบอลฮัดเดอส์ฟีลด์ทาวน์ โดยยืมตัวมาจาก สโมสรฟุตบอลควีนส์พาร์กเรนเจอส์ โดยเล่นในตำแหน่ง กองหลัง กับ แบ็กซ้าย
โรบินสันเป็นผู้เล่นคนที่สองที่อายุน้อยที่สุดในการลงเล่นให้กับลิเวอร์พูล โดยมีอายุในตอนนั้นคือ 16 ปีกับ 250 วัน โรบินสันเล่นให้กับ ฟุตบอลทีมชาติอังกฤษ ในชุด 21 ปี ในช่วงปัจจุบัน
จอน แฟลนากัน
จอน แพทริก แฟลนากัน () เกิดเมื่อวันที่ 1 มกราคม ค.ศ. 1993 เป็นนักฟุตบอลชาวอังกฤษ เกิดในเมืองลิเวอร์พูล ปัจจุบันเล่นให้กับสโมสรฟุตบอลเรนเจอส์ในสกอตติชพรีเมียร์ชิป ประเทศสกอตแลนด์ ในตำแหน่งแบ็กขวา ลงเล่นนัดแรกให้ลิเวอร์พูลในนัดที่ลิเวอร์พูลชนะแมนเชสเตอร์ซิตี 3-0 ที่สนามแอนฟีลด์ ซึ่งขณะนั้นเขามีอายุได้ 18 ปี
ในวันที่ 2 พฤศจิกายน ค.ศ. 2013 แฟลนากัน ลงสนามเป็นตัวจริงในพรีเมียร์ลีกนัดแรกในรอบ 18 เดือน ในนัดที่ ลิเวอร์พูล บุกไปเยือนที่ เอมิเรตส์สเตเดียม เจอกับ อาร์เซนอล ต่อมา ในวันที่ 15 ธันวาคม ค.ศ. 2013 แฟลนากัน ทำประตูแรกในสีเสื้อของลิเวอร์พูล ในนัดที่ ลิเวอร์พูล เอาชนะ ทอตนัมฮอตสเปอร์ ที่ไวต์ฮาร์ตเลน 5-0
ในเดือนธันวาคม ค.ศ. 2015 แฟลนากัน กลับมาซ้อมกับเพื่อนร่วมทีมได้อีกครั้ง ต่อมา ในวันที่ 20 มกราคม ค.ศ. 2016 เอฟเอคัพ รอบสาม นัดรีเพลย์ แฟลนากัน กลับมาลงสนามนัดแรกให้กับ ลิเวอร์พูล ในรอบ 18 เดือน โดยลงสนามเป็นตัวสำรองแทน คอนเนอร์ แรนดอลล์ ในนัดที่ ลิเวอร์พูล เปิดสนามแอนฟีลด์เอาชนะ เอ็กซิเตอร์ซิตี 3-0 ช่วยให้ ลิเวอร์พูล ผ่านเข้ารอบสี่ เอฟเอคัพ ได้สำเร็จ ต่อมา ในวันที่ 26 มกราคม ค.ศ. 2016 ฟุตบอลลีกคัพ รอบรองชนะเลิศ นัดที่สอง แฟลนากัน ลงสนามเป็นตัวจริงนัดแรกโดยลงสนามถึง 105 นาที ในนัดที่ ลิเวอร์พูล เปิดสนามแอนฟีลด์พ่ายแพ้ สโตกซิตี 0-1 รวมผลสองนัดเสมอกัน 1-1 ทำให้ต้องตัดสินในการยิงจุดโทษ ก่อนที่ ลิเวอร์พูล เอาชนะ สโตกซิตี ในการยิงจุดโทษ 6-5 ช่วยให้ ลิเวอร์พูล ผ่านเข้ารอบชิงชนะเลิศ ฟุตบอลลีกคัพ ได้สำเร็จ ต่อมา ในวันที่ 18 มีนาคม ค.ศ. 2016 แฟลนากัน ตัดสินใจต่อสัญญาระยะยาวกับสโมสรลิเวอร์พูลถึงปี 2019
ในวันที่ 20 มีนาคม ค.ศ. 2016 แฟลนากัน สวมปลอกแขนกัปตันทีมลิเวอร์พูลแทน จอร์แดน เฮนเดอร์สัน ที่เป็นตัวสำรอง ในนัดที่ ลิเวอร์พูล พ่ายแพ้ เซาแทมป์ตัน ที่เซนต์แมรีส์สเตเดียม 2-3
ลิเวอร์พูล
ศิริภุช กุลน้อย
ศิริภุช กุลน้อย (ชื่อเดิม:"รัตติกาล กุลน้อย") เกิดวันที่ 17 กรกฎาคม พ.ศ. 2536 (อายุ ปี) เป็นชาวตำบลตระแสง อำเภอเมืองสุรินทร์ จังหวัดสุรินทร์ เป็นนักยกน้ำหนักชาวไทย เจ้าของเหรียญทองจากการแข่งขันซีเกมส์ 2011 ที่ประเทศอินโดนีเซีย และเจ้าของเหรียญทองแดงจากการแข่งขัน เอเชียนเกมส์ 2014 ที่ประเทศเกาหลีใต้ปัจจุบันลงแข่งขันในรุ่น 58 และ 63 กิโลกรัม ปี พ.ศ. 2559 เธอได้เหรียญทองแดง ลอนดอน 2012 เนื่องจากนักกีฬาชาวยูเครนตรวจพบสารกระตุ้น
รัตติกาล มีสถิติการแข่งขันยกน้ำหนัก ดังนี้
ข้าวกวก. 1
ข้าวกวก. 1 (Khao Yipun DOA1) เป็นข้าวสายพันธุ์ข้าวญี่ปุ่นในประเทศไทย โดยสถาบันวิจัยข้าวได้เริ่มศึกษาเกี่ยวกับข้าวพันธุ์นี้ในปี พ.ศ. 2507
สถาบันวิจัยข้าวเริ่มดำเนินงานเพื่อศึกษาหาข้อมูลเบื้องต้น ตลอดจนความเป็นไปได้ในการปลูกข้าวญี่ปุ่นมาตั้งแต่ปี พ.ศ. 2507 โดยได้ดำเนินที่สถานีทดลองข้าวพาน จังหวัดเชียงราย ต่อมาในปี พ.ศ. 2530 สถานีทดลองข้าวพานได้เก็บรวบรวมพันธุ์ข้าวญี่ปุ่นจากแหล่งต่าง ๆ มาขยายเมล็ดพันธุ์ จากนั้นนำไปปลูกศึกษาพันธุ์ขั้นต้นเมื่อปี พ.ศ. 2531-2532 ปลูกศึกษาพันธุ์ขั้นสูงที่สถานีทดลองข้าวพานและสถานีทดลองข้าวสันป่าตองเมื่อปี พ.ศ. 2532-2533 ปลูกเปรียบเทียบพันธุ์ระหว่างสถานีเมื่อปี พ.ศ. 2533-2534 หลังจากนั้นนำไปปลูกทดสอบผลผลิตในนาเกษตรกรจังหวัดเชียงราย เชียงใหม่ ลำพูน พิษณุโลก ชัยนาท สกลนคร และจังหวัดหนองคาย พร้อมทั้งบันทึกผลผลิต ลักษณะทางการเกษตรที่สำคัญ ข้อมูลอุตุนิยมวิทยาในช่วงฤดูปลูกตรวจสอบคุณภาพเมล็ดทางกายภาพและทางเคมีตลอดจนทดสอบปฏิกิริยาต่อโรคและแมลงเมื่อปี พ.ศ. 2534-2538 และคณะกรรมการวิจัยและพัฒนากรมวิชาการเกษตร มีมติให้เป็น พันธุ์แนะนำเมื่อวันที่ 22 กันยายน 2538
จังหวัดช็อลลาเหนือ
จังหวัดช็อลลาเหนือ เป็นจังหวัดในเกาหลีใต้ทางภาคตะวันตกเฉียงใต้ โดยมีฐานะเป็นจังหวัดตั้งแต่ปี พ.ศ. 2439 โดยแยกออกจากจังหวัดช็อลลาเดิมในด้านทิศเหนือ และยังคงเป็นจังหวัดของเกาหลีจนกระทั่งมีการแบ่งเกาหลีในปี พ.ศ. 2488 และต่อมาได้เป็นส่วนหนึ่งของเกาหลีใต้ โดยเมืองเอกของจังหวัดตั้งอยู่ที่เมืองช็อนจู ซึ่งเคยเป็นเมืองเอกของจังหวัดช็อลลามาตั้งแต่ก่อนปี พ.ศ. 2439 
ยุน คยุนซัง นักแสดง
รางวัลเทพทอง
รางวัลเทพทอง เป็นรางวัลเกียรติยศ โดยสมาคมนักวิทยุและโทรทัศน์แห่งประเทศไทย ในพระบรมราชูปถัมภ์ ขอให้นำความกราบบังคมทูลพระกรุณา พระราชทานพระบรมราชวโรกาสนำผู้รับเทพทองเข้าเฝ้า รับพระราชทานรางวัล *เทพทอง* เพื่อประกาศเกียรติคุณแก่บุคคลและองค์กร ในแวดวงวิทยุกระจายเสียงและวิทยุโทรทัศน์ ที่มีความสำนึกในการจัดรายการ ใช้และพูดภาษาไทยได้ถูกต้อง พร้อมทั้งสนับสนุนการผลิตรายการวิทยุกระจายเสียงและวิทยุโทรทัศน์ เพื่อคงไว้ซึ่งวัฒนธรรม ประเพณี ตลอดจนการเผยแพร่ข่าวสารต่าง ๆ ที่เกี่ยวกับการเมือง การปกครอง การอนุรักษ์สิ่งแวดล้อมของสังคมไทย รางวัลเทพทองพระราชทานถือเป็นรางวัลที่เป็นกำลังใจ เพื่อส่งเสริมและยกระดับการจัดและการผลิตรายการ ให้มีคุณค่าต่อสังคม ยิ่งๆขึ้นไป
รางวัลเทพทอง เป็นรางวัลที่สมาคมนักวิทยุและโทรทัศน์แห่งประเทศไทยในพระบรมราชูปถัมภ์ โดยมีนายวีระ ลิมปะพันธุ์ นายกสมาคม เป็นผู้อำนวยการจัด แบ่งรางวัลเป็น 4 ประเภท คือ
เป็นรูปปั้นเทวดาเป่าสังข์ กว้าง 8.5 ซม. สูง 39 ซม. โดยกรมศิลปากรเป็นผู้ผู้ออกแบบ
รางวัลเทพทอง ประเภทบุคคล มอบให้นักจัดรายการ พิธีกร และผู้ผลิตรายการที่มีคุณสมบัติ ดังต่อไปนี้
รางวัลเทพทอง เป็นรางวัลเกียรติยศสูงสุด เพราะรางวัลเทพทอง องค์ที่ 1 ได้สร้างด้วยทองคำทั้งองค์ พระบาทสมเด็จพระเจ้าอยู่หัว โปรดเกล้า โปรดกระหม่อม ทรงรับในฐานะเป็น "นักวิทยุกระจายเสียงดีเด่น ซึ่งทางสมาคม นำทูลเกล้าฯ ถวาย พระองค์ท่านโปรดเกล้า โปรดกระหม่อมให้ นายขวัญแก้ว วัชโรทัย เป็นผู้แทนพระองค์มารับ เมื่อวันอาทิตย์ที่ 14 ธันวาคม 2540 ซึ่งเป็นการจัดงานพระราชทานรางวัลเทพทอง ครั้งที่ 1 ณ หอประชุมกรมประชาสัมพันธ์
การพระราชทานรางวัลเทพทองนั้น มีวัตถุประสงค์สำคัญ ๆ ดังนี้ เพื่อเป็นการส่งเสริม สร้างสรรค์ เกียรติยศ ชื่อเสียง และความภาคภูมิใจของนักจัดรายการวิทยุโทรทัศน์ เพื่อส่งเสริมการผลิตและจัดรายการให้มีมาตรฐานทัดเทียมกับนานาประเทศ เพื่อส่งเสริมและอนุรักษ์ศิลปวัฒนธรรมและการใช้ภาษาอันดีงามของไทย และตระหนักถึงความมั่นคงของสถาบันชาติ ศาสนา และพระมหากษัตริย์ เพื่อแสดงความขอบคุณต่อผู้อุปถัมภ์รายการวิทยุและโทรทัศน์ และเพื่อเสริมสร้างความสามัคคี เป็นน้ำหนึ่งใจเดียวกัน
ฌอร์ฌือ ฌือซุช
ฌอร์ฌือ ฟืร์นังดู ปิญไญรู ดือ ฌือซุช () หรือ ฌอร์ฌือ ฌือซุช เกิดเมื่อวันที่ 24 กรกฎาคม ค.ศ. 1954 ในเมืองอามาโดรา ประเทศโปรตุเกส ในอดีตเขาเคยเป็นนักฟุตบอลชื่อดังคนหนึ่งของโปรตุเกส โดยเขาโด่งดังมากตอนอยู่กับเอสเทียร่า อามาโดรา สโมสรฟุตบอลแห่งหนึ่งจากเมืองอามาโดรา โดยเล่นในตำแหน่งกองกลาง และได้หันมาเป็นผู้จัดการทีมแทนตั้งแต่ปี ค.ศ. 1990
พรรคโครงการสังคมนิยมพม่า
พรรคโครงการสังคมนิยมพม่า (ภาษาอังกฤษ:Burma Socialist Programme Party; ภาษาพม่า:; ออกเสียง:mjəma̰ sʰòʃɛ̀lɪʔ láɴzɪ̀ɴ pàtì) ก่อตั้งขึ้นหลังจากสภาปฏิวัติของพม่านำโดยนายพลเนวิน ได้ยึดอำนาจในพม่า ในวันที่ 2 มีนาคม พ.ศ. 2505 พร้อมทั้งแจกเอกสารชื่อว่าวิถีพม่าสู่สังคมนิยม ต่อมา ในวันที่ 4 กรกฎาคม สภาปฏิวัติได้ประกาศตั้งพรรคโครงการสังคมนิยมพม่าเพื่อนำประเทศเข้าสู่ลัทธิสังคมนิยม ส่วนพรรคอื่นถือว่าผิดกฎหมาย สมาชิกพรรคในช่วงแรกคือสมาชิกสภาปฏิวัติ โครงสร้างคล้ายพรรคคอมมิวนิสต์ แต่ไม่ได้มีอุดมการณ์แบบคอมมิวนิสต์ โดยแนวคิดหลักของพรรคเป็นการผสมผสานระหว่างแนวคิดคอมมิวนิสต์และพุทธศาสนา ในวันที่ 23 มีนาคม พ.ศ. 2507 สภาปฏิวัติได้ประกาศให้พรรคการเมืองทุกพรรคยกเว้นพรรคโครงการสังคมนิยมพม่าสลายตัวไป
ใน พ.ศ. 2514 พรรคนี้พรรคนี้ได้เปิดกว้าง เปลี่ยนเป็นพรรคของมวลชน การเป็นสมาชิกพรรคจะรับประกันความก้าวหน้าในสังคมได้ สมาชิกพรรคส่วนใหญ่เป็นทหารและตำรวจ มีการจัดตั้งองค์กรยุวชนโดยเชิญชวนนักเรียนเข้ามาเป็นสมาชิก ลักษณะคล้ายเรดการ์ดในประเทศจีน หลังจากการประกาศรัฐธรรมนูญใหม่ใน พ.ศ. 2517 ให้จัดตั้งสาธารณรัฐสังคมนิยมแห่งสหภาพพม่า แต่ไม่ส่งผลใดๆต่อโครงสร้างอำนาจของรัฐภายใต้การปกครองของเนวิน เนวินลาออกจากตำแหน่งประมุขรัฐเมื่อ พ.ศ. 2524 แต่ยังเป็นหัวหน้าพรรคต่อไป อย่างไรก็ตามความล้มเหลวทางเศรษฐกิจทำให้เกิดการต่อต้านรัฐบาลตั้งแต่ พ.ศ. 2530 หลังจากรัฐบาลประกาศยกเลิกธนบัตรโดยไม่มีการวางแผนล่วงหน้า การปะทะกับนักศึกษาที่ประท้วงในเดือนมีนาคม พ.ศ. 2531 ทำให้เกิดการประท้วงต่อเนื่องจนเกิดการปะทะครั้งใหญ่ในเดือนสิงหาคมปีเดียวกัน ทำให้เนวินลาออกจากหัวหน้าพรรค ในวันที่ 18 กันยายน พ.ศ. 2531 นายพลซอหม่องได้ประกาศจัดตั้งสภาฟื้นฟูระเบียบและกฎหมายแห่งรัฐ
พรรคได้เปลี่ยนชื่อเป็นพรรคเอกภาพแห่งชาติเมื่อ 26 กันยายน พ.ศ. 2531 หัวหน้าพรรคคือ อู ทาจอร์ และเข้าร่วมในการเลือกตั้ง พ.ศ. 2533 แต่พ่ายแพ้ให้กับสันนิบาตแห่งชาติเพื่อประชาธิปไตยของอองซานซูจี ผู้นำทหารปฏิเสธผลการเลือกตั้งและปกครองประเทศด้วยสภาฟื้นฟูระเบียบและกฎหมายแห่งรัฐโดยไม่ได้ใช้ประโยชน์จากพรรคโครงการสังคมนิยมพม่าอีก
บิล วอร์ด
วิลเลียม โทมัส วอร์ด () เกิดวันที่ 5 พฤษภาคม ค.ศ. 1948 ที่เบอร์มิงแฮม อังกฤษ เขาเป็นนักดนตรีชาวอังกฤษเป็นมือกลอง ของวงเฮฟวีเมทัล แบล็ก ซับบาธ นอกจากจะเป็นมือกลองแล้วเขายังเคยร้องเพลง "It's Alright"จากอัลบั้ม "Technical Ecstasy" และ "Swinging the Chain" จาก "Never Say Die!"
จังหวัดช็อลลาใต้
จังหวัดช็อลลาใต้ เป็นจังหวัดในเกาหลีใต้ทางภาคตะวันตกเฉียงใต้ โดยมีฐานะเป็นจังหวัดตั้งแต่ปี 2439 โดยแยกออกจากจังหวัดช็อลลาเดิมทางด้านใต้ และยังคงเป็นจังหวัดของเกาหลีจนกระทั่งมีการแบ่งเกาหลีในปี 2488 และหลังจากนั้นก็หลายเป็นส่วนหนึ่งของเกาหลีใต้ โดยมีควังจูเป็นเมืองเอกของจังหวัด จนกระทั่งมีการย้ายศาลากลางจังหวัดไปยังตอนใต้ของหมู่บ้านนามัก เมืองชนบทมูอัน ในปี 2548
จังหวัดนี้เป็นส่วนหนึ่งของภูมิภาคโฮนัม โดยมีพรมแดนทางด้านทิศตะวันตกติดกับทะเลเหลือง ทางทิศเหนือติดกับจังหวัดช็อลลาเหนือ ทางทิศใต้ติดกับช่องแคบเชจู ทางด้านทิศตะวันออกติดกับจังหวัดคย็องซังเหนือ
จังหวัดช็อลลาใต้มีเกาะมากกว่า 2,000 เกาะตลอดแนวชายฝั่ง ประมาณสามในสี่ส่วนเป็นเกาะที่ไม่มีผู้คนอาศัยอยู่ และจังหวัดยังมีชายฝั่งยาวประมาณ 6,100 กิโลเมตร ผลิตผลทางทะเลที่สำคัญของจังหวัด เช่น หอยนางรม และสาหร่ายทะเล โดยเฉพาะอย่างหลังมีการพัฒนาพื้นที่เพาะเลี้ยงอย่างมาก
จังหวัดนี้มีภูเขาเพียงบางส่วนเท่านั้น พื้นที่ราบตลอดบริเวณแม่น้ำซ็อมจิน ย็องซัน และทัมจิน เป็นอู่ข้าวอู่น้ำขนาดใหญ่ของประเทศ และเป็นพื้นที่ที่มีฝนตกชุก ซึ่งมีส่วนช่วยเหลือทางด้านการเกษตร และจังหวัดนี้ยังเป็นสถานที่ที่อบอุ่นที่สุดในคาบสมุทร ซึ่งช่วยให้เกิดผลิตผลทางการเกษตรอย่างมากมายเช่น ข้าว ข้าวสาลี ข้าวบาร์เลย์ เมล็ดพืชที่สามารถรับประทานได้และมันฝรั่ง ผัก ฝ้าย และผลไม้ ก็เจริญเติบโตได้ดีเช่นเดียวกัน
ถึงแม้จะมีการขุดทองและถ่านหินได้จำนวนน้อยจากจังหวัดนี้ แต่อุตสาหกรรมในจังหวัดก็พัฒนาอย่างมาก
แนวร่วมประชาธิปไตยของมวลนักศึกษาพม่า
แนวร่วมประชาธิปไตยของมวลนักศึกษาพม่า (; ) เป็นกลุ่มต่อต้านรัฐบาลทหารในพม่า ก่อตั้งขึ้นเมื่อเดือนพฤศจิกายน พ.ศ. 2531 ในย่างกุ้ง เป็นกลุ่มของนักศึกษาพม่าที่ลี้ภัยออกนอกประเทศ กลุ่มนี้ได้จัดตั้งกองกำลังติดอาวุธเพื่อสู้รบร่วมกับกองกำลังของชนกลุ่มน้อยต่างๆ โดยเฉพาะกองทัพกะฉิ่นอิสระและสหภาพแห่งชาติกะเหรี่ยง กลุ่มนี้ถูกสหรัฐประกาศให้เป็นกลุ่มก่อการร้ายในช่วง พ.ศ. 2544 – 2553
พรรคคอมมิวนิสต์รัฐฉาน
พรรคคอมมิวนิสต์รัฐฉาน (Shan States Communist Party) เป็นพรรคคอมมิวนิสต์ในรัฐฉาน ประเทศพม่า ก่อตั้งเมื่อ พ.ศ. 2499 เมื่อ 10 พฤษภาคม พ.ศ. 2501 พรรคมีกำลังทหาร 251คน และสมาชิกพรรค 150 คน ผู้นำพรรคประกอบด้วย โบ ฮลา มิน (หัวหน้าพรรค) โบ มิน เทือง (สมาชิกโบลิตบูโร) โบ ตุน ลิน (สมาชิกโบลิตบูโร) โบ โมว เฮยน์ (สมาชิกโบลิตบูโร) ซอว์ ลวิน (คณะกรรมการท้องถิ่น) บา ดิน (คณะกรรมการท้องถิ่น) โอห์น ปวินต์ (คณะกรรมการท้องถิ่น) และฮลอว์ ยเว็ต กาน (คณะกรรมการท้องถิ่น)
พรรคประชาธิปไตย (พม่า)
พรรคประชาธิปไตย (ภาษาอังกฤษ:Democratic Party; DP; ภาษาพม่า: ဒီမိုကရက်တစ်ပါတီ, ออกเสียง [dìmòkəɹɛʔtɪʔ pàtì]) เป็นพรรคการเมืองในพม่าก่อตั้งเมื่อ พ.ศ. 2531 และได้จดทะเบียนอย่างเป็นทางการในเดือนพฤษภาคม พ.ศ. 2553 มีศูนย์กลางในปะซุนด่อง (Pazundaung) ย่างกุ้ง พรรคนี้เข้าร่วมในการเลือกตั้งทั่วไปในพม่าเมื่อ พ.ศ. 2553 หัวหน้าพรรคคือทู ไหว่ ซึ่งเคยเป็นนักโทษการเมืองมาก่อน เลขาธิการทั่วไปของพรรคคือ มยา ทัน นุ, นาย เย บา เสว่ และ ชอ ชอ คยอว์ เญียน เป็นลูกสาวของอู นุ อดีตนายกรัฐมนตรี คยอว์ เญียน (อดีตรองนายกรัฐมนตรี) และ บา เสว่ (อดีตนายกรัฐมนตรี) ซึ่งล้นเป็นนักการเมืองชื่อดังที่เคยเป็นส่วนหนึ่งของสันนิบาตเสรีภาพประชาชนต่อต้านฟาสซิสต์ พรรคมีบทบาทในเขตย่างกุ้งและอิระวดี
นิเวส ศิริวงศ์
นิเวส ศิริวงศ์ (เกิด 18 กรกฎาคม พ.ศ. 2520 อำเภอศรีสงคราม จังหวัดนครพนม) เป็นอดีตกองหลังทีมชาติไทย ปัจจุบันลงเล่นตำแหน่งกองหลังให้กับเกษตรศาสตร์ เอฟซี และได้รับการ ยกย่องให้เป็นกองหลังที่ดีที่สุดคนหนึ่งของทีมประเทศไทย เริ่มตันอาชีพกับ สโมสรฟุตบอลสินธนา เขาเคยค้าแข้งกับ สโมสรฟุตบอลกอมบัคยูไนเต็ด สโมสรฟุตบอลเซมบาวัง สโมสรฟุตบอลบีอีซี เทโรศาสน สโมสรฟุตบอลพัทยา ยูไนเต็ด
ปี 2012 หลังจากจบทัวร์นาเมนต์ AFF Suzuki Cup'2012 นิเวส ศิริวงศ์ ได้ประกาศอำลาทีมชาติไทย แต่สามารถโชว์ฟอร์มได้ดีให้กับต้นสังกัดอย่าง พัทยา ยูในเต็ด จนถูกวินฟรีด เชเฟอร์ เรียกกลับมาติดทีมชาติชุดสู้ศึกฟุตบอลโลก 2014 รอบคัดเลือกและหลังจากจบทัวร์นาเม็นคัดเลือกฟุตบอลโลก 2014 ก็ได้ประกาศอำลาทีมชาติไทยอย่างเป็นทางการอีกครั้ง
แฟนฟุตบอลส่วนใหญ่นิยมเรียก นิเวส ศิริวงศ์ ว่า " น้าเป็ด"
ระดับเยาวชน
ในนามทีมชาติไทย
ในนามทีมสโมสร